ΣΕΛΙΔΟΔΕΙΚΤΗΣ: ΡΕΝΑ ΚΥΡΚΑ-ΧΡΥΣΟΥΛΑ ΒΑΡΔΑΛΗ\nΗ Ρένα Κύρκα γεννήθηκε και µεγάλωσε στη Νάουσα. Σπούδασε στο Μαθηµατικό τµήµα του ΑΠΘ και εργάστηκε σε σχολεία της Μέσης Εκπαίδευσης στην Ελλάδα και το εξωτερικό. Έχει ταξιδέψει σε πολλές χώρες και έχει δηµοσιεύσει άρθρα και διηγήµατα.\nΗ Χρυσούλα Βαρδαλή γεννήθηκε στη Θεσσαλονίκη. Σπούδασε Ελληνική Φιλολογία και Ψυχολογία στο ΑΠΘ. Εκπαιδεύτηκε στη Χάγη σε θέµατα εξαρτήσεων. Συµµετείχε στην πρώτη οµάδα διαχείρισης της Θεραπευτικής Κοινότητας ΙΘΑΚΗ, συνδυάζοντας τη µελέτη της ποίησης µε τη θεραπεία. Δούλεψε στο χώρο των εκδόσεων και στη συνέχεια στη Μέση Εκπαίδευση ως καθηγήτρια. Έχει οργανώσει πολλά προγράµµατα –πολιτιστικά, περιβαλλοντικά και αγωγής υγείας– σε γυµνάσια και λύκεια της χώρας, ενώ λειτουργεί µια Λέσχη Ανάγνωσης από το 2007. Έχει ασχοληθεί µε τη δηµιουργική γραφή και έχει παρουσιάσει τη δουλειά της οµάδας της στη 14η Διεθνή Έκθεση Βιβλίου Θεσσαλονίκης, στο 4ο Διεθνές Συνέδριο Δηµιουργικής Γραφής (Πανεπιστήµιο Δυτικής Μακεδονίας) και σε άλλες εκδηλώσεις. Διακρίθηκε στον λογοτεχνικό διαγωνισµό που οργάνωσε το Εθνικό Ιστορικό Μουσείο για «το 1821 και τις απηχήσεις του στο σήµερα» µε το διήγηµά της «Ελένη», το οποίο δηµοσιεύτηκε στην ειδική συλλογική έντυπη έκδοση της Ιστορικής και Εθνολογικής Εταιρείας της Ελλάδος (ΙΕΕΕ). Με τη Ρένα Κύρκα, εκτός από τη συνεργασία τους στη συγγραφή αυτού του βιβλίου, οργάνωσαν και λειτούργησαν τη Λέσχη Ανάγνωσης Μαθηµατικής Λογοτεχνίας Logomathemania για επτά χρόνια.\nΠοια ήταν η πηγή έμπνευσης για το βιβλίο σας «Χαραγμένα Σε Πηλό»;\nΠηγή έμπνευσης του βιβλίου αποτέλεσε η συνεργασία μας σε μια Λέσχη Ανάγνωσης σε πρόγραμμα του σχολείου, όπου εξωσχολικά βιβλία προερχόμενα από το χώρο της λεγόμενης Μαθηματικής Λογοτεχνίας, αποτελούσαν την αφετηρία για να συζητήσουμε με τους μαθητές θέματα σχετικά με την Ιστορία, τη Λογοτεχνία, την Ιστορία των Μαθηματικών και τον πολιτισμό γενικότερα. Η ζύμωση όλων αυτών των ιδεών που προέρχονταν από τα βιβλία, μαζί με τις ιδέες των παιδιών και τις δικές μας που ξεπηδούσαν κατά τη διάρκεια αυτής της συνεργασίας, οδηγούσε στην παραγωγή υλικού που αποτυπωνόταν άλλοτε σε ένα θεατρικό, άλλοτε σε ένα κόμικ ή σε μια ταινία μικρού μήκους. Το κύριο χαρακτηριστικό αυτής της δράσης ήταν η χαρά της συνεργατικής δημιουργίας. Αυτή η άριστη συνεργασία μας οδήγησε στην απόφαση να γράψουμε ένα δικό μας βιβλίο, ώστε να διαβαστεί από ένα ευρύτερο ηλικιακά κοινό και που να αγγίζει τα θέματα που προαναφέραμε.\nΓιατί επιλέξατε αυτόν τον τρόπο συγγραφής; Δηλ. γράφοντας δύο διαφορετικά μυθιστορήματα κι όχι γράφοντας ένα ενιαίο με όλη την ιστορία που θέλατε να αφηγηθείτε;\nΤο να γράψουμε δύο ξεχωριστά μυθιστορήματα μας έδωσε την απόλυτη ελευθερία να διατηρήσουμε την ιδιαιτερότητα στον τρόπο γραφής της καθεμιάς μας, αλλά και να δημιουργήσουμε την πλοκή και την ιστορία που θέλαμε χωρίς την λογοκριτική παρέμβαση της άλλης. Πάντα βέβαια υπήρχε η ανταλλαγή απόψεων και ιδεών, αλλά με απόλυτο σεβασμό στις ιδιαίτερες προτιμήσεις της κάθε μιας. Ελευθερία, άριστη συνεργασία και σεβασμός, ήταν οι οδηγοί μας σε αυτό το συγγραφικό ταξίδι.\nΘεωρείτε ότι το «πείραμα» πέτυχε; Ποια είναι τα πρώτα σχόλια;\nΑπό την άποψη της δικής μας συνεργασίας το πείραμα πέτυχε απόλυτα. Φαίνεται να αρέσει και στο αναγνωστικό κοινό, αν κρίνουμε από την πρώτη ανατροφοδότηση που έχουμε. Το πρωτότυπο δίπολο, δύο συγγραφείς, δύο τρόποι γραφής, δύο ξεχωριστές ιστορίες με ένα συνδετικό μόνο στοιχείο μπορεί στην αρχή να ξαφνιάζει, όμως τελικά αρέσει. Η επιλογή ‘δύο σε ένα’ είναι γνώριμη στο κοινό.\nΑπό την άποψη της μορφής του βιβλίου το μήνυμα που θα θέλαμε να μεταφέρουμε είναι «Φιλία και Συνεργασία επί το έργον». Από την άποψη του περιεχομένου: Η πορεία του ανθρώπου πάνω στη γη είναι ένας δύσκολος αγώνας που περνά μέσα από κακουχίες, φυσικές δυσκολίες, συγκρούσεις και πολέμους που οδηγούνται από τα ένστικτα. Το μόνο που μπορεί να απαλύνει αυτή την πορεία είναι, η καλλιέργεια των άλλων πλευρών της ανθρώπινης ύπαρξης, της ψυχικής, πνευματικής και διανοητικής του πλευράς που είναι και τα μόνα αντίβαρα στη σκοτεινή του πορεία.\nΤο βιβλίο δείχνει ότι και για τα δύο μυθιστορήματα απαιτήθηκε έρευνα. Σας δυσκόλεψε και σας πήρε πολύ χρόνο;\nΡΚ Έγινε ενδελεχής έρευνα σε ελληνική και ξένη βιβλιογραφία, αλλά και σε διαδικτυακές πηγές, σε βιβλιοθήκες, στο Academia edu κλπ. Η συλλογή των στοιχείων και στη συνέχεια το μπόλιασμα τους στην πλοκή του μυθιστορήματος απαιτούν το χρόνο τους.\nΧΒ Πράγματι, απαιτήθηκε πολλή έρευνα και αρκετός χρόνος. Δε θα μπορούσε όμως να γίνει διαφορετικά, καθώς οι ιστορίες μας διαδραματίζονται σε πραγματικούς τόπους, σε συγκεκριμένες χρονικές περιόδους όπου η ιστορία άφησε αδρό το αποτύπωμά της. Η αναπαράσταση των «γεγονότων» έπρεπε να στηρίζεται σε αληθινές βάσεις και αυτό απαίτησε λεπτομερή έρευνα.\nΠοια ήταν τα συναισθήματα που νοιώσατε τώρα που πήρατε τυπωμένο το πρώτο σας έργο το οποίο απ’ όσο κατάλαβα, λόγω κορωνοϊού, άργησε κάπως να εκδοθεί;\nΡΚ Η χαρά ήταν μεγάλη γιατί ολοκληρώθηκε μια πράξη. Ο Βίας ο Πριηνεύς, στον οποίο γίνεται αναφορά στο πρώτο μυθιστόρημα, συμβουλεύει: «να μην αναλαμβάνεις βιαστικά ένα έργο, αν όμως κάτι αναλάβεις να επιμένεις σταθερά στην πραγματοποίησή του». Αυτή η προτροπή με ακολουθούσε σε όλη τη διάρκεια της συγγραφής. Όταν κράτησα στα χέρια μου το βιβλίο, επειδή μου άρεσε η έκδοση και το εξώφυλλο, το κοίταζα και δεν το χόρταινα, το άγγιζα, το χάιδευα και βέβαια το διάβαζα από άλλη οπτική, αυτήν των τυπωμένων σελίδων και όχι του υπολογιστή. Η χαρά ήταν ιδιαίτερη.\nΧΒ Η ικανοποίηση της ολοκλήρωσης του εγχειρήματος ήταν αναμφισβήτητα μεγάλη. Από την άλλη, η καθυστέρηση στην έκδοση του βιβλίου προκάλεσε στην αρχή απογοήτευση και ματαίωση, στη συνέχεια όμως άρχισε να αναδύεται μέσα μου μια φιλοσοφική καρτερία και μια ψυχολογική ανθεκτικότητα, η οποία σφυρηλατήθηκε μάλλον λόγω της σύμπλευσής μου με τη σκέψη του Θαλή του Μιλήσιου: «σοφώτατον χρόνος, ανευρίσκει γάρ πάντα».\nΡΚ Από τη στιγμή που ένα λογοτεχνικό έργο μπορεί να απασχολήσει διανοητικά, να συγκινήσει και να προβληματίσει έναν μεγαλύτερο κύκλο ανθρώπων πέρα από τον στενό οικογενειακό ή τον επαγγελματικό, σαφώς και αποκτά τα χαρακτηριστικά μιας κοινωνικής πράξης.\nΧΒ Όλες οι επιλογές μας, και ιδιαίτερα οι συγγραφικές, δεν μπορεί παρά να έχουν κοινωνικά και πολιτικά χαρακτηριστικά. Οι ήρωες που δημιουργούμε, οι καταστάσεις που ζουν, οι δράσεις και οι αντιδράσεις τους στις περιπλοκές, που αντιμετωπίζουν, είναι επινοήσεις και επιλογές του συγγραφέα, οι οποίες συνειδητά ή ακόμα και ασυνείδητα, δηλώνουν τη στάση του απέναντι στο ιστορικό γίγνεσθαι, αλλά και τη διάθεση επιρροής σε αυτό.\nΡΚ Είχα πάντα μια στενή σχέση με την έκφραση σκέψεων και συναισθημάτων στο χαρτί, αλλά δεν έκανα κάποια ουσιαστική απόπειρα συστηματικής καταγραφής. Η πρώτη συστηματική καταγραφή έγινε με μερικά ανέκδοτα ταξιδιωτικά ημερολόγια, με κάποια άρθρα στο περιοδικό Νιάουστα και κάποια διηγήματα. Το μυθιστόρημα ήταν μια καινούρια πρόκληση που είχε ως στόχο να παρουσιάσει γνωστικά και πολιτισμικά στοιχεία με έναν ευχάριστο, για να διαβαστεί, τρόπο.\nΧΒ Δεν μπορώ να ορίσω την ακριβή χρονική στιγμή που άρχισα να σκέφτομαι σαν συγγραφέας. Η δημιουργία στο μυαλό μου ιστοριών, εκδοχών της πραγματικότητας, η παρατήρηση των ανθρώπων και των ποικίλων αντιδράσεών τους με παρέσυρε από πολύ νωρίς σε άτυπη συγγραφική δραστηριότητα, η οποία όμως δεν κατέληγε συχνά σε κάποια ολοκληρωμένα κείμενα. Από την άλλη, η ανάγνωση και μελέτη των λογοτεχνικών κειμένων σπουδαίων συγγραφέων λειτούργησε σε μένα (και σε πολλούς άλλους φιλολόγους, απ’όσο ξέρω) ως τροχοπέδη στη λογοτεχνική έκφραση. Άργησα να το ξεπεράσω αυτό και να δω τον εαυτό μου ως ένα από τα πολλά και διαφορετικά λουλούδια που ανθίζουν στον κάμπο των συγγραφέων.\nΡΚ Κλείνονται, σαν τα τζίνι, στο μαγικό λυχνάρι τους που είναι το βιβλίο και περιμένουν υπομονετικά να τα ελευθερώσει πάλι κάποιος ανοίγοντας τις σελίδες του.\nΧΒ Δεν χάνονται. Συνεχίζουν τη ζωή που θέλει ο καθένας να τους δώσει. Για μένα είναι ζωντανοί, παλιοί φίλοι που έχω καιρό να τους μιλήσω και τους σκέφτομαι τρυφερά και με ανησυχία για την τύχη τους.\nΡΚ Ευτυχώς, μέχρι τώρα η ζωή μας δεν είχε την τραγικότητα που περιγράφεται στο βιβλίο, με τους πολέμους, την προσφυγιά και άλλες δύσκολες καταστάσεις, αλλά στο επίπεδο των γνωστικών προβληματισμών και των ηθικών διλημμάτων, ναι.\nΧΒ Φυσικά. Ίσως όχι με την ένταση που τα βιώνουν αυτοί, παρόμοια όμως συναισθήματα έχουμε νιώσει όλοι. Ο φόβος, η απώλεια, η δυστυχία, αλλά και η ευτυχία, η πλήρωση, το χαμόγελο είναι κοινές ανθρώπινες εμπειρίες. Είναι η πεμπτουσία της ανθρώπινης ύπαρξης. Διαφορετικές είναι μόνο οι συνθήκες μέσα στις οποίες λαμβάνουν χώρα τα συναισθήματα. Και εδώ θα συμφωνήσω με την Ρένα. Ο πόλεμος και η προσφυγιά είναι άγνωστες εμπειρίες για μας. Κοινή όμως η μοίρα του ανθρώπου…\nΡΚ Δεν θα το έλεγα ακριβώς, αλλά κάποια στοιχεία που προσδίδεις στους ήρωες μπορεί να τα αντλείς από τον εαυτό σου ή από αυτό που θα ήθελες να είσαι.\nΧΒ Όχι. Δεν ταυτίζομαι με κανέναν από τους ήρωές μου. Οπωσδήποτε όμως έχουν στοιχεία του εαυτού μου, όπως και ανθρώπων που έχω γνωρίσει.\nΡΚ Στο συγκεκριμένο βιβλίο η φίλη και συνεργάτης μου, η Χρυσούλα. Σε άλλα κείμενα, πρώτα ο άνδρας μου και ύστερα μερικοί φίλοι που έχουν άλλοι περισσότερο και άλλοι λιγότερο, σχέση με τη συγγραφή.\nΧΒ Ο σύζυγός μου, ο οποίος μου κάνει και εποικοδομητική κριτική. Στο συγκεκριμένο βιβλίο τα κείμενά μου τα διάβαζε και η Ρένα, με την οποία είχαμε μια υποδειγματική συνεργασία βασισμένη στην ελευθερία και το σεβασμό της φωνής του άλλου.\nΡΚ Αυτός που θα μπορέσει να διαβάσει με προσοχή και να νιώσει τον παλμό που με διακατείχε όταν το έγραφα.\nΧΒ Ο απροκατάληπτος, αθώος άνθρωπος. Υπάρχει; Η δική μου απάντηση είναι αρνητική. Δεν προσβλέπω σε ιδανικούς αναγνώστες. Αντίθετα, θα ήταν μεγάλη επιτυχία του βιβλίου να διαβαστεί από ανθρώπους που διαφωνούν με τη λογική του και να τους δώσει μια άλλη οπτική, έστω για λίγο.\nΡΚ Σε κάθε πράξη και δραστηριότητα που κάνεις, αν είσαι παρατηρητικός, ανακαλύπτεις πράγματα για τον εαυτό σου. Κατά τη συγγραφή αυτού του βιβλίου μου βγήκε έντονη η ανάγκη να γράψω κάποιες αράδες με ρυθμό. Τον ρυθμό που θυμίζει ποίηση, όχι βέβαια την μοντέρνα. Δεν είχα κάνει ποτέ τη σκέψη να γράψω ποίηση.\nΧΒ Η συγγραφή είναι, εκτός των άλλων, μια ανέξοδη ψυχοθεραπεία. Σε οδηγεί σε σκιερά μονοπάτια, όπου δεν θα πατούσες χωρίς το μίτο της και σε ξέφωτα ανοιχτά στην ενόραση. Επομένως, η απάντησή μου είναι θετική.\nΡΚ Όχι, δεν εντόπισα κάποια συνταρακτική ανατροπή.\nΧΒ Όχι, αν και θα ήμουν ευτυχής αν μου συνέβαινε.\nΡΚ Ως προς το είδος, όλοι οι σύγχρονοι που έγραψαν και γράφουν τη λεγόμενη Μαθηματική Λογοτεχνία όπου μέσα από ένα μυθιστόρημα προσπαθούν να περάσουν στο ευρύ κοινό στοιχεία από την ιστορία των Μαθηματικών και των επιστημών. Ντενί Γκετζ, Απόστολος Δοξιάδης, Τεύκρος Μιχαηλίδης κ.ά. Από τους άλλους ο Νίκος Καζαντζάκης υπήρξε ο αγαπημένος της νιότης μου, γιατί έβαζε έντονα το στοιχείο της διανόησης και της εσωτερικής πάλης για βελτίωση στον άνθρωπο. Από εκεί και πέρα πολλά από τα αναγνώσματά μου είναι φιλοσοφικού και επιστημονικού χαρακτήρα.\nΧΒ Πολλοί συγγραφείς νομίζω ότι με επηρέασαν και ασυνείδητα ακολουθώ την περπατησιά τους στη γραφή, συνταιριάζοντάς την με τη δική μου. Αυτοί όμως που επηρέασαν πάνω από όλους τη ματιά μου είναι δυο ποιητές, ο Σεφέρης από τους νεότερους και ο Όμηρος από τους παλιούς- αλλά ποτέ ξεπερασμένους. Η τραγικότητα της ανθρώπινης ύπαρξης, άμεσα επηρεασμένης από την ιστορία, με ελκύει ως ιδέα ιδιαίτερα και ίσως γι’αυτό να ανατρέχω συχνά στη σκέψη και τους στίχους τους.\nΡΚ Δεν είναι εύκολη διαδικασία, απαιτεί κόπο, χρόνο και μεράκι. Όπως έλεγαν παλιά οι γυναίκες, για να ζυμώσεις καλό ψωμί πρέπει να ιδρώσεις. Στη συγγραφή δεν υπάρχει σωματικό ίδρωμα, αλλά ψυχικό. Και κυλάν μέσα σου, αόρατα, οι σταγόνες, από την απόλυτη διανοητική αφιέρωση.\nΧΒ Η συγγραφή είναι μια διαδικασία που απαιτεί πολύ χρόνο, δουλειά κυριολεκτικά «χειρονακτική», κυρίως όμως εσωτερική πειθαρχία και ενδοσκόπηση. Δεν είναι, επομένως, μόνο δύσκολη. Θα την χαρακτήριζα βασανιστική. Γιατί, λοιπόν, γράφω όχι μόνο εγώ αλλά και τόσοι ακόμα άνθρωποι; Φαίνεται ότι είναι μια εσωτερική ανάγκη να καταγράψουμε τον κόσμο για να τον καταλάβουμε. Βεβαίως, υπάρχουν και ένα σωρό άλλες ερμηνείες.\nΑν και είναι πολύ νωρίς ακόμη, το βιβλίο κυκλοφόρησε πριν λίγες εβδομάδες, ετοιμάζετε κάτι άλλο; Έχετε «υλικό» έτοιμο στο συρτάρι σας; Είτε και πάλι από κοινού, είτε η καθεμία χωριστά;\nΡΚ Είναι μια ερώτηση που γίνεται συνήθως σε όλους τους συγγραφείς και μια απάντηση που δίνεται, ίδια από όλους. Ναι, έχω υλικό και έχω αρχίσει ή θα αρχίσω σύντομα κάτι καινούριο. Φαίνεται, πως εκτός από τον κόπο η συγγραφή προσφέρει και μια εθιστική ηδονή. Αυτό το ντοπάρισμα ούτε και εγώ θα μπορέσω να το αποφύγω.\nΧΒ Υλικό αδημοσίευτο υπάρχει άφθονο. Απαιτεί, όμως, αρκετή δουλειά για να γίνει δημοσιεύσιμο. Όλες μου οι δυνάμεις αυτήν τη στιγμή είναι αφιερωμένες σε ένα ιστορικό μυθιστόρημα που αφορά έναν ξεχασμένο ζωγράφο του περασμένου αιώνα, έργο πολύ απαιτητικό και από την άποψη της έρευνας. Στο μέλλον δεν αποκλείω την εκ νέου συνεργασία μας με τη Ρένα, καθώς το κοινό μας εγχείρημα ήταν μια από τις καλύτερες εμπειρίες της ζωής μου, τόσο δημιουργικά όσο και συναισθηματικά.


Ξαφνικές Αλλαγές. Αρπάξτε Ευκαιρίες. Για 2 ΖΩΔΙΑ την Πέμπτη 16/5 - Διαδραστικά - Διαδραστικά Ξαφνικές Αλλαγές. Αρπάξτε Ευκαιρίες. Για 2 ΖΩΔΙΑ την Πέμπτη 16/5 - Διαδραστικά\nΞαφνικές Αλλαγές. Αρπάξτε Ευκαιρίες. Για 2 ΖΩΔΙΑ την Πέμπτη 16/5\n[15/05/2019 - 19:28]


Mt. Olympus Climb – SKG247.gr\nMt. Olympus Climb\nΑνδρέας Μπατσίλας 25/12/2016\t 0 Comments\t#Youtube\nΊσως ένα από τα πιο όμορφα μέρη της Ελλάδας που ένα τραγικά μικρό ποσοστό των Ελλήνων έχει επισκεφτεί. Παρότι στην παραλία στο Λιτόχωρο έχει χιλιάδες κόσμου στο βουνό βρίσκεις μόνο κάποιες δεκάδες άτομα καθημερινά. Δεν θα εξαιρέσω τον εαυτό βέβαια από αυτούς που κάνανε την λάθος επιλογή. Για χρόνια δεν είχα επισκεφτεί τον Όλυμπο και προτιμούσα τα παραλιακά μπαράκια. Όμως την τελευταία διετία θαρρώ πως μεγάλωσα, έμαθα και αναθεώρησα τους τρόπους διασκέδασής μου, βρέθηκα στο βουνό αρκετές φορές και επιχείρησα να ανέβω τα 2918.\nΗ αλήθεια είναι πως το περίμενα πιο εύκολο την πρώτη φορά που προσπάθησα. Λάσπη, ομίχλη και κρύο βέβαια, δεν ήταν ποτέ καλός συνδυασμός. Όσο πιο δύσκολες οι συνθήκες όμως, τόσο πιο μαγικές οι εικόνες. Δυστυχώς τότε δεν είχα κάμερα μαζί μου αλλά θα προσπαθήσω να ζωγραφίσω την εικόνα με λέξεις: περπατούσαμε σε ένα χωμάτινο μονοπάτι, ανάμεσα από ψιλά δέντρα και υπήρχε μια μαγική ομίχλη, όχι υπερβολική, να μην βλέπεις, αλλά τόση όση να πλέκει ένα μυστηριακό ύφος. Παρότι μάζεψα πολύ κρύο και δεν κατάφερα δω ούτε από μακριά τον Μύτικα, έφυγα ικανοποιημένος. Το βράδυ μείναμε στο καταφύγιο όπου παρατήρησα κάτι περίεργο, πάνω από τους μισούς ήταν τουρίστες, ξένοι. Τρομερό ότι επισκέφτηκε σχολείο από την Αμερική την Ελλάδα και αποφάσισαν να αφιερώσουν δυο γεμάτες μέρες στο Βουνό των θεών.\nΈπειτα από αυτό προσπάθησα άλλες τρεις φορές να ανέβω, να πατήσω κορυφή αλλά μου χρειάστηκε μία ακόμα. Παρότι του βουνό μέχρι τα 2800 μέτρα είναι πολύ φιλικό προς τον επισκέπτη τα τελευταία 100 μου έμαθαν πολλά πράγματα. Αρχικά αναγνώρισα πως ήμαστε σαν λαός καλός στις ιστορίες. «Που στον Μύτικα, α είχα ανέβει πριν χρόνια, ΠΟΛΥ εύκολο». Σε καμία περίπτωση. Είναι μια ανάβαση για κάποιον ψυχολογικά έτοιμο που έχει αρκετή εξοικείωση με το βουνό. Υπομονή και επιμονή, όταν οι καιρικές συνθήκες το επιτρέψουν μπορεί να γίνει και αυτό. Εξάλλου στο βουνό δεν πας για να πεις ότι ανέβηκες. Πας για τα αγριοκάτσικα που σε κοιτάν περίεργα ενώ μασουλάνε, πας για της μοναδική ηρεμία και ησυχία, πας για να δεις την φύση αλλά και το που τελειώνει αυτή και αρχίζει η αλπική ζώνη.\nΑλλά νομίζω σας είπα ήδη αρκετά. Παρακάτω μπορείτε να δείτε μερικά ακόμα στο βίντεο από την δεύτερη φορά που πήγα στο βουνό και ανέβηκα στην κορυφή του Σκολιού και τα υπόλοιπα, πρέπει να τα ζήσετε μόνοι σας!\n← Τσουρεκάκι και το εισιτήριο δώρο σήμερα από τον ΟΑΣΘ\nΗ Under Armour, με τη σειρά Stephen Curry, στη Θεσσαλονίκη! →


Piperatoi.gr: «Nα πεθάνεις, να πάθεις καρκίνο» -Οι απίστευτες απειλές κατά του Τιμολέοντα Διαμαντή.\n«Nα πεθάνεις, να πάθεις καρκίνο» -Οι απίστευτες απειλές κατά του Τιμολέοντα Διαμαντή.\nΜπορεί να έλαβε δεκάδες συγχαρητήρια μηνύματα στα social media για την νίκη του στον τελικό του\nMasterChef, ωστόσο δεν έλειψαν και τα απειλητική μηνύματα από ασυνείδητους.\n«Οι άνθρωποι στο διαδίκτυο κρίνουν λίγο διαφορετικά. Δεν με πειράζει να μου πει κάποιος ότι δεν του αρέσει ο χαρακτήρας μου. Αλλά με πειράζει να πουν ότι είμαι κακός μάγειρας ή τα πολύ αισχρά λόγια. Γιατί δέχτηκα ακόμη και απειλητικά μηνύματα, που μου έγραφαν “«να πεθάνεις, να πάθεις καρκίνο», πράγματα τα οποία δεν λες ούτε στον χειρότερο εχθρό σου», εξομολογείται, στο περιοδικό Down Town ο 28χρονος σεφ.


ιστορίες με λύκους\nΤην Πέμπτη 28 Μαρτίου 2013, στις 20.30, στην Γκαλερί Cube, οι Ηλίας Αναστασόπουλος, Γιάννης Κολέσης, Αλεξάνδρα Παναγοπούλου, Βασίλης Τάσσης και Μαρίνα Τσολακίδου παρουσιάζουν τις “ιστορίες με λύκους” που έγραψε ο Ισίδωρος Σιδερόπουλος σχολιάζοντας τους πίνακες της Έλλης Μπαρμπαγιάννη.\nΤι θα μπορούσε να διηγείται κάποιος που συνάντησε το λύκο, ένα «Τσάι πάρτυ με φρυγανιές» στα ’73, ο Μέτντχατ συνάντησε τον Σιμόν Μπολιβάρ, η Ναντέζντα Αντρέγιεβνα φορούσε ένα γαλάζιο μπλουζάκι όταν καταδικάστηκε, οι οδοδείκτες αφηγούνται σε μια πορεία στο Βερολίνο στα μέσα Γενάρη, ξεπακετάροντας την «Time Capsule υπ’ αριθ. 19, 12 Δεκεμβρίου 2012», μάθετε αν απάντησε ο κ. Κόυνερ στο ερώτημα «Τι σημαίνει ανεργία;»…\nΣτις “ιστορίες με λύκους” … Μια φωτογραφία είναι σημαντική όταν δεν χρειάζεται περισσότερες πληροφορίες από ό,τι ακριβώς η ίδια η εικόνα. Συλλαμβάνει έναν άντρα ήρεμο, εν ειρήνη με τον εαυτό του και με τις ιδέες του. Δεν είναι κάποια περίπλοκη σύνθεση. Αλλά ο φωτογράφος, μέσα σε ένα κλάσμα του δευτερολέπτου, ήταν σε θέση να αποδείξει την ηρωική πλευρά της ανθρώπινης συμπεριφοράς. Υπάρχουν πολλοί τρόποι για να αντιμετωπίσουμε το θάνατο∙ εκείνος απολαμβάνει το τελευταίο πούρο. Ο Φορτίνο Σαμάνο επιλέγει να κοροϊδέψει τους βασανιστές του, απλώς περιμένει τις σφαίρες τους. Θυμάσαι τους στίχους του Σολωμού και τους σημειώνεις, με τις αγαπημένες σου ορνιθογραφίες: «Παλικαρά και μορφονιέ, γεια σου, καλέ, χαρά σου! / Άκου! νησιά, στεριές της γης, εμάθαν τ’ όνομά σου». Ακούς την ηχώ από τον καλπασμό άγριων αλόγων στην πεδιάδα, πάρα πολύ μακριά, ενώ ο Ζαπάτα συνεχίζει την Επανάσταση. Μα κανείς δεν μπορεί να αποτρέψει το βλέμμα, κανείς δεν μπορεί να σταματήσει το χρόνο. Καταδικάστηκε χωρίς δίκη, η ζαριά της μοίρας έχει ριχτεί και εκείνος, ο Φορτίνο Σαμάνο, απλώς περιμένει μέχρι τη χαριστική βολή. Στέκεται πριν ακουστεί ο ήχος από τα τουφέκια, με τα χέρια στις τσέπες και οι ανώνυμοι εκτελεστές –σαν τους αναγνώστες της φωτογραφίας που τον χαρακτηρίζουν ασυμπάθιστο αναιδή μαγκίτη– δεν καταλαβαίνουν το χαμογελαστό πρόσωπό του.\n«Αυτή είναι η εικόνα ενός ανθρώπου που πρόκειται να πεθάνει;», αναρωτιέμαι. Αν είναι έτσι, πραγματικά, θα πρέπει να ήταν ένας πολύ ιδιαίτερος άνθρωπος. Τι κάνεις στο κλικ μεταξύ ζωής και θανάτου; Αισθάνεσαι τη σκόνη στον άνεμο; Δεν είσαι καν τριάντα ετών. Δεν έχεις δέσει τα μάτια. Οι σφαίρες μπορεί να γκρεμίσουν την ανθρώπινη υπόσταση, αλλά τίποτα δεν μπορεί να γκρεμίσει τ’ όνομά σου. Ίσως ως επαναστάτης σε μια τέτοια ταραγμένη εποχή αντιμετωπίζεις το θάνατό σου με τον ίδιο τρόπο που βίωσες τη ζωή σου, με απόλυτη εμπιστοσύνη στις πεποιθήσεις, και μια προθυμία να πεθάνεις γι’ αυτές. Χωρίς να μετανιώνεις για τίποτε, με την αντίληψη του αναπόφευκτου και την αποδοχή της ύστατης ώρας.\nΕκτός από αυτές τις λίγες λεπτομέρειες –αν και γκούγκλαρες, δεν βρήκες πολλά πράγματα–, υπάρχει μόνον η φωτογραφία. Θα μπορούσε να είναι ένας από τους αμέτρητους εκείνους που καταδικάστηκαν σε θάνατο, στο πέρασμα του χρόνου. Αλλά επέζησε για να πιστοποιήσει ότι η φωτογραφία δεν είναι απλώς ο θάνατος. Εκείνος απαίτησε να έχει και τα δύο χέρια ελεύθερα, έστω για να κρατήσει για λίγο το τελευταίο πούρο και να τα βάλει στις τσέπες με την αδιαντροπιά ενός ανθρώπου που ’χει χάσει το δίκιο του, γιατί η ζωή συνεχίζεται παρά και πέρα από τα… υπόλοιπα. Κι ο θάνατος δεν έχει κανένα απολύτως νόημα, όταν αρνούμαστε να του δώσουμε ένα. Υπογραμμίζεις: «Η φωτογραφία ακούγεται με τους στίχους του Θανάση Παπακωνσταντίνου ή του Κάρλος Κάνο: “Como se vive se muere”». Στο κάτω μέρος παραπέμπεις σε κάποιο κείμενο του Χρόνη Μίσιου∙ προσπαθώ να διαβάσω ό,τι δεν έχει ξεθωριάσει: «Ε, έπρεπε να περάσω πολλά και να διαβάσω πολύ, για να καταλάβω πόσο μοναδικός και πόσο μοναχικός είναι ο δρόμος του επαναστάτη». (απόσπασμα, ιστορίες με λύκους, Ισίδωρος Σιδερόπουλος)


Κλείνει η εφημερίδα «Η Ενημέρωση» των Τρικάλων, μετά από 24 χρόνια λειτουργίας. Το μήνυμα του εκδότη Κώστα Τόλη | KefalonianMantata\n03/06/2016 - BLOG\nΚλείνει η εφημερίδα «Η Ενημέρωση» των Τρικάλων, μετά από 24 χρόνια λειτουργίας. Το μήνυμα του εκδότη Κώστα Τόλη\nΜετά από 24 χρόνια λειτουργίας η εφημερίδα «Η Ενημέρωση» των Τρικάλων κλείνει.\nΣε μήνυμά του ο εκδότης της εφημερίδας Κώστας Τόλης γράφει τα παρακάτω:\nΤο πρώτο φύλλο βγήκε στις 18 Απριλίου 1992. Σήμερα, Παρασκευή 3 Ιουνίου 2016, σχεδόν 25 χρόνια μετά, το φύλλο με αριθμό 6.807 είναι το τελευταίο και με αυτό κλείνει ο ιστορικός κύκλος της ΕΝΗΜΕΡΩΣΗΣ ως ημερήσιας εφημερίδας των Τρικάλων.\nΕίναι οδυνηρό να αποχαιρετάς ένα δικό σου δημιούργημα, μαζί βεβαίως με όλους εκείνους, που είναι αρκετοί, και συνέβαλαν στην ύπαρξή του όλο αυτό το διάστημα. Χρόνια μεστά τα περισσότερα, γεμάτα ιδέες και όρεξη για δουλειά, σε εποχές που τα Τρίκαλα και η χώρα ήταν σαφώς σε καλή οικονομική κατάσταση και η κοινωνία αντιμετώπιζε τα πράγματα με αισιόδοξη ματιά.\nΟι περισσότεροι γνωριστήκαμε εδώ, στα ίδια γραφεία της οδού Κουκουλάρη 2, νέα παιδιά που τότε αποκτούσαμε την πρώτη μας επαγγελματική επαφή με τον χώρο.\nΔυστυχώς όμως η ζωή όπως και η πραγματικότητα είναι αμείλικτες. Άλλωστε και οι εφημερίδες δεν είναι παρά ζωντανοί οργανισμοί που γεννιούνται, μεγαλώνουν και πεθαίνουν.\nΔεν υπάρχουν ιδιαίτεροι λόγοι για να κλείσει σήμερα μια εφημερίδα. Είναι προφανείς: Η τεχνολογία άλλαξε ριζικά την καθημερινότητα και τις ανάγκες των ανθρώπων. Όλοι στα χέρια τους κρατούν ένα κινητό, το χαρτί πέρασε σε δεύτερη μοίρα, οι νέοι δεν το ακουμπάνε καθόλου. Η οικονομική κρίση επηρέασε τους πάντες και τα πάντα.\nΟι πωλήσεις στο περίπτερο, οι συνδρομές, αλλά και τα διαφημιστικά έσοδα που είναι ζωτικής σημασίας για μια επιχείρηση Τύπου, συρρικνώθηκαν δραματικά τα τελευταία χρόνια. Τα τελευταία φορολογικά μέτρα έδωσαν την χαριστική βολή…\nΒέβαια η δουλειά μας, ως δημοσιογράφων, δεν θα απουσιάσει από την δημόσια σφαίρα. Οι τοπικές ειδήσεις, τα σχόλια και η αρθρογραφία μας θα συνεχίσουν να διακινούνται, σε πολύ μεγαλύτερη εμβέλεια, μέσα από το trikalaenimerosi.gr το οποίο αποτελεί ως ένα σημείο και την συνέχιση της έντυπης έκδοσης.\nΈνα μεγάλο ευχαριστώ σε όλους εκείνους που μας γνώρισαν, μας αγάπησαν μέσα από τα κείμενά μας και μας έκαναν την τιμή να τους αποκαλούμε αναγνώστες. Το αυτό και σε όσους εμπιστεύτηκαν το φύλλο για την διαφημιστική τους προβολή συνεισφέροντας στα διαφημιστικά μας έσοδα.\nΤέλος, μια ζεστή αγκαλιά με απεριόριστη ευγνωμοσύνη σε όσους εργάστηκαν στην ΕΝΗΜΕΡΩΣΗ. Χωρίς αυτούς η ωραία αυτή περιπέτεια των 25 χρόνων δεν θα υπήρχε…\nΟ εκδότης Κώστας Τόλης


Ολυμπιάδα Εκπαιδευτικής Ρομποτικής: Χάλκινο μετάλλιο και σημαντικές διακρίσεις στις Ελληνικές ομάδες - Ecozen\nΑρχική Προγράμματα Ε.Κ.Ε. Ολυμπιάδα Εκπαιδευτικής Ρομποτικής: Χάλκινο μετάλλιο και σημαντικές διακρίσεις στις Ελληνικές ομάδες\nΟλυμπιάδα Εκπαιδευτικής Ρομποτικής: Χάλκινο μετάλλιο και σημαντικές διακρίσεις στις Ελληνικές ομάδες\n23 Νοεμβρίου 2017 - 13:53\nΗ ομάδα G.R.I.D. βρέθηκε 7η και κατετάγη στις Ολυμπιονίκες ομάδες της κατηγορίας «Open Junior» (Γυμνάσιο), ενώ η ομάδα από την Θεσσαλία BLUE DIAMOND κατέλαβε την 9η θέση στην κατηγορία «Regular Junior» (Γυμνάσιο).\nΕπίσης, η Minders πήρε την 11η θέση στην κατηγορία «Open Senior» (Λύκειο) και η Pithagoras από τη Ν. Σμύρνη κατετάγη 15η παγκοσμίως στην κατηγορία «Regular Junior» (Γυμνάσιο). Στις 16 καλύτερες ομάδες του κόσμου στην κατηγορία WRO Football βρέθηκε η ομάδα bitbot3, ενώ άλλες τρεις ομάδες παιδιών από τη χώρα μας τερμάτισαν στην πρώτη 50άδα της Ολυμπιάδας.\nΟ Πρόεδρος του WRO Hellas, κ. Ιωάννης Σομαλακίδης, που συνόδευσε τις ελληνικές ομάδες στην Ολυμπιάδα, είπε σχετικά: «Στην επέτειο των 10 χρόνων συμμετοχής των Ελλήνων μαθητών στην Ολυμπιάδα Εκπαιδευτικής Ρομποτικής, αφήνουμε την Κόστα Ρίκα με σημαντικές διακρίσεις και πολύτιμες γνώσεις.\nΣτηρίζοντας την τεράστια προσπάθεια των ελληνικών ομάδων με τη σημαντική συνδρομή της COSMOTE, αναδεικνύουμε τους επιστήμονες του αύριο και ενισχύουμε τους εκπαιδευτικούς, οι οποίοι επιστρέφουν με διεθνείς εμπειρίες για να τις μοιραστούν με τις επόμενες γενεές μαθητών. Η επένδυση στα παιδιά και στη γνώση είναι το μεγαλύτερό μας κεφάλαιο».\nΟ κ. Γιώργος Αθανασόπουλος, Chief Officer Λειτουργιών και Συστημάτων Πληροφορικής του Ομίλου ΟΤΕ, δήλωσε: «Το χάλκινο μετάλλιο και οι άλλες καλές θέσεις που κέρδισε η ελληνική αποστολή στην Κόστα Ρίκα, αποδεικνύουν ότι τα παιδιά στη χώρα μας έχουν ταλέντο, όρεξη και γνώσεις στις νέες τεχνολογίες.\nΕίμαστε περήφανοι που η COSMOTE στηρίζει την προσπάθεια για τη διάδοση της εκπαιδευτικής ρομποτικής, τα τελευταία 3 χρόνια. Στον Όμιλο ΟΤΕ πιστεύουμε ότι το μέλλον μας είναι άρρηκτα δεμένο με την καινοτομία και την τεχνολογία. Και επενδύουμε συνεχώς ώστε μέσα από την τεχνολογία να φτιάξουμε έναν κόσμο καλύτερο για όλους».\nΑπό την ανακοίνωση των θεμάτων της World Robot Olympiad τον Μάρτιο 2017 μέχρι τη διεξαγωγή του τελικού στην Κόστα Ρίκα, οι Έλληνες μαθητές διένυσαν ένα ταξίδι εντατικής προετοιμασίας, στη διάρκεια του οποίου ανέπτυξαν κρίσιμες δεξιότητες όπως είναι η ικανότητα εργασίας σε ομάδα, η επίλυση προβλημάτων, η μηχανική και ο προγραμματισμός.\nΝα σημειωθεί ότι η COSMOTE επενδύει συστηματικά σε δράσεις για την ανάπτυξη των ψηφιακών δεξιοτήτων και την εκπαίδευση των νέων.\nΠροηγούμενο άρθροΣυμφωνία συνεργασίας ΕΛΠΕ με ΑΠΘ για υποτροφίες\nΕπόμενο άρθροΔιαδραστική εμπειρία των εργαζομένων της INTERAMERICAN για τη φτώχεια και τα ανθρώπινα δικαιώματα


ΛΑΪΚΗ ΣΥΣΠΕΙΡΩΣΗ ΚΑΛΑΜΑΡΙΑΣ: ΠΑΝΕΡΓΑΤΙΚΟ ΑΓΩΝΙΣΤΙΚΟ ΜΕΤΩΠΟ\nΝα γίνει υπόθεση όλων ο αγώνας στην «Coca-Cola»\nΚάλεσμα σε σωματεία, συνδικαλιστές και εργαζόμενους να πάρουν πρωτοβουλίες αλληλεγγύης\nΚάλεσμα στην εργατική τάξη και τα συνδικάτα να πάρουν πρωτοβουλίες για να εκφράσουν αλληλεγγύη στους εργαζόμενους της «Coca-Cola» και στον πολυήμερο απεργιακό τους αγώνα απευθύνει η Εκτελεστική Γραμματεία του ΠΑΜΕ. Στην ανακοίνωσή της σημειώνει:\n«Η Εκτελεστική Γραμματεία του Πανεργατικού Αγωνιστικού Μετώπου, στην τελευταία συνεδρίασή της, συζήτησε τις εξελίξεις και την πορεία του αγώνα των εργαζομένων στην πολυεθνική εταιρεία "Coca-Cola", στη Θεσσαλονίκη και στο Βόλο. Το ΠΑΜΕ χαιρετίζει τον ανυποχώρητο, ηρωικό, πολυήμερο απεργιακό αγώνα των εργαζομένων της "Coca-Cola", την απαράμιλλη αντοχή των απεργών μέσα σε συνθήκες άγριας επίθεσης της εργοδοσίας (με δικαστήρια, διώξεις εργαζομένων, εκβιασμούς κ.λπ.).\nΟ αγώνας αυτός έχει ευρύτερη σημασία. Είναι αγώνας όχι μόνο των εργαζομένων στην "Coca-Cola", αλλά ολόκληρου του κλάδου, όλης της εργατικής τάξης. Είναι αγώνας ενάντια σε διεθνές μονοπώλιο - σύμβολο του καπιταλισμού και της κοινωνικής εκμετάλλευσης. Διεξάγεται μέσα στο χώρο δουλειάς, στον τόπο που γεννιέται η εκμετάλλευση, κόντρα σε κορυφαίο εκπρόσωπο των υπεύθυνων για όλα τα δεινά που μαστίζουν την εργατική τάξη και τα λαϊκά στρώματα.\nΗ Παγκόσμια Συνδικαλιστική Ομοσπονδία (ΠΣΟ), το ΠΑΜΕ, τα ταξικά σωματεία από την πρώτη στιγμή στάθηκαν ενεργά δίπλα στον ηρωικό αγώνα των απεργών της "Coca-Cola".\nΗ Εκτελεστική Γραμματεία του ΠΑΜΕ καλεί κάθε εργαζόμενο, κάθε λαϊκό άνθρωπο να κάνει δική του υπόθεση τον κρίσιμο αυτό αγώνα. Καλεί τα σωματεία, κάθε συνδικαλιστή που σέβεται το ρόλο του, να πάρουν άμεσα πρωτοβουλίες για την εκδήλωση μαχητικής αλληλεγγύης στους απεργούς της "Coca-Cola", με κάθε τρόπο.\nΜε ενημέρωση των μελών τους, με αποφάσεις των Διοικητικών Συμβουλίων και ψηφίσματα, με ανακοινώσεις στον Τύπο, με συγκεντρώσεις στους χώρους δουλειάς, με επισκέψεις εργαζομένων και σωματείων στους απεργούς έξω από το εργοστάσιο της Θέρμης Θεσσαλονίκης, με εκδηλώσεις στο χώρο ή τον κλάδο τους με πρόσκληση απεργών της "Coca-Cola", με συγκεντρώσεις των λαϊκών επιτροπών στις γειτονιές, με οικονομική βοήθεια στον αγώνα των απεργών.\nΗ πολυεθνική έχει στο πλάι της, συμμάχους, τις κυβερνήσεις, τους επιχειρηματικούς ομίλους, την Ευρωπαϊκή Ένωση και εκείνους που υποστηρίζουν ότι αυτή και ο καπιταλισμός μπορεί να αλλάξουν, να γίνουν ανθρώπινοι. Η "Coca-Cola" πρέπει να νιώσει στο πετσί της ότι δεν έχει να κάνει μόνο με τους απεργούς. Έχει να κάνει με ολόκληρη την εργατική τάξη της χώρας. Η "Coca-Cola" δεν είναι ανίκητη».\nΑναρτήθηκε από ΛΑΙΚΗ ΣΥΣΠΕΙΡΩΣΗ στις 11:53 π.μ.


« Τελευταίο μήνυμα από sakis.kom στις Σήμερα στις 21:05:11 »\n« Τελευταίο μήνυμα από wos12 στις Σήμερα στις 20:33:55 »\nΗ γνώμη μου είναι οτι είναι πολύ παράκεντρα, τουλάχιστον 5 με 6 μοίρες μακριά από το κέντρο.\nΠροσωπικά χρησιμοποιώ την μπάντα C χωρίς χοάνη καί έτσι πήγα το lnb της μπάντας C πιο κοντά στο κέντρο και είχα πολύ καλύτερα αποτελέσματα.\n« Τελευταίο μήνυμα από monos στις Σήμερα στις 20:25:09 »\n« Τελευταίο μήνυμα από constadine στις Σήμερα στις 19:38:20 »\nΛοιπόν εκτός του Intelsat 20 (IS-20) 68.5°, δοκίμασα και στις 20 Ε ,όπου κατέβασα μια συχνότητα (σταμάτησα ύστερα την αναζήτηση) κοντά στα 10 db .\nΚαι έπιασα μάλλον data στις 30Ε μια συχνότητα .\nΔεν μπόρεσα να πιάσω κάτι άλλο .\nΑφού δοκίμασα μπροστα -πίσω το lnb,όπως και τη στρέψη του ,όπως και την χοάνη μπροστα -πίσω.\nΈτσι έβαλα το lnb:\nSDTV Ειδησάρια / «Βρέχει» πρεμιέρες στην TV\n« Τελευταίο μήνυμα από adonis1 στις Σήμερα στις 19:29:32 »\nSDTV Ειδησάρια / Έργα για γρήγορο Ίντερνετ\n« Τελευταίο μήνυμα από adonis1 στις Σήμερα στις 19:10:16 »\nΉδη και σε άλλες περιοχές προχωρά η υλοποίησή του, όπως στην Αλφειούσα και Επιτάλιο καθώς και σε πλήθος οδών του Πύργου όπως Κουντουριώτη, Κοκκίνου, Παππαφλέσα, Ελ. Στρατιώτου, Ζαΐμη, Αταλίας και Γιαννιτσών .\nΜε το συγκεκριμένο έργο θα επιλυθούν τα προβλήματα πρόσβασης σε υψηλές ταχύτητες πλοήγησης στο Διαδίκτυο, που θα βοηθήσει τον τουρισμό της περιοχής.\nΟ δήμαρχος Πύργου κ. Γαβρίλης Λιατσής σε δηλώσεις του ανέφερε: «Είναι ένα έργο ποιότητας, που ουσιαστικά δεν αναγνωρίζεται εύκολα διότι δεν είναι ορατό αλλά η σημασία του είναι πολύ μεγάλη.\nΤο έργο αυτό το είχαμε σχεδιάσει το 2006 με τον συνεργάτη μου και Δημοτικό Σύμβουλο κ. Γιάννη Μιχαλακόπουλο, καθηγητή Φυσικής προκειμένου να έχουν όλοι οι πολίτες του Δήμου και οι επισκέπτες του, γρήγορη και άμεση πρόσβαση στο Διαδίκτυο μέσω οπτικών ινών».\nΕΣΡ - ΕΕΤΤ - ΕΙΤΗΣΕΕ - DIGEA - ΤΕΧΝΙΚΑ - ΑΔΕΙΕΣ / Απ: Προγραμματισμένες εργασίες συντήρησης από την Digea (Τετάρτη 19.09.2018)\n« Τελευταίο μήνυμα από adonis1 στις Σήμερα στις 19:03:07 »\nΚατά το χρονικό διάστημα 12:00 - 14:00 μ.μ., θα πραγματοποιηθούν τεχνικές εργασίες, οι οποίες θα προκαλέσουν ολιγόλεπτες διακοπές της εκπομπής σήματος των περιφερειακών καναλιών στο κέντρο εκπομπής:\nSDTV Ειδησάρια / Δώδεκα μήνες δωρεάν Netflix με κάθε νέα συνδρομή WIND VISION\n« Τελευταίο μήνυμα από adonis1 στις Σήμερα στις 18:58:31 »\nΈνα χρόνο δωρεάν πρόσβαση στο μοναδικό κόσμο σειρών και ταινιών του Netflix προσφέρει η WIND με κάθε νέα συνδρομή WIND VISION.\nΗ προσφορά ισχύει για πελάτες με σύνδεση σταθερής & Internet WIND Fiber (50, 100 & 200 Mbps) και για αιτήσεις που θα υποβληθούν μέχρι και τις 31 Οκτωβρίου τόσο από τα καταστήματα WIND όσο και ηλεκτρονικά.\n•Κυριακή 23 Σεπτεμβρίου: 22:15 Πορτογαλία-\n•Τρίτη 25 Σεπτεμβρίου: 20:00 Ελλάδα Παραγουάη, Novasports1HD\n•Τετάρτη 26 Σεπτεμβρίου: 20:00 Τουρκία-Ελλάδα,\n•Παρασκευή 28 Σεπτεμβρίου: 16:25 Φάση των\n«16», Novasports3HD, 18:35 Φάση των «16»,\nNovasports3HD, 21:00 Προημιτελικοί,\n•Σάββατο 29 Σεπτεμβρίου: 16:00 Α’ Ημιτελικός,\nNovasports3HD, 17:15 Β’ Ημιτελικός,\nNovasports3HD, 21:0`0 Μικρός Τελικός,\nNovasports5HD, 22:30 Τελικός, Novasports5HD\nΔημιουργία σελίδας σε 0.626 δευτερόλεπτα. 17 ερωτήματα.


Συζήτηση για το γυμναστήριο του Γυμνασίου Κυπαρισσίας - ΕΛΕΥΘΕΡΙΑ Online\nΤετάρτη, 30 Δεκεμβρίου 2015 19:29\nΣυζήτηση για το γυμναστήριο του Γυμνασίου Κυπαρισσίας\nΣτο Δημοτικό Συμβούλιο Τριφυλίας έφτασε το ζήτημα με το κλείσιμο του γυμναστηρίου του Γυμνασίου Κυπαρισσίας. Μπορεί να μην συζητήθηκε ως θέμα, έγινε όμως ενημέρωση και άναψαν φωτιές στους κόλπους της συμπολίτευσης.\nΤο θέμα έθιξε ο δημοτικός σύμβουλος Ζαχαρίας Κανελλόπουλος επισημαίνοντας πως με την απόφαση να κλείσει ο χώρος έχει προκληθεί μεγάλη αναστάτωση στους αθλητές των σωματείων της πόλης, αλλά και σε όσους συμμετέχουν σε αθλητικά προγράμματα του δήμου, κυρίως όμως στους νέους που προετοιμάζονται για τις στρατιωτικές σχολές και τις πανελλήνιες εξετάσεις.\nΟπως ανέφερε ο κ. Κανελλόπουλος, εκπρόσωπος συλλόγου ενημερώθηκε από τη διεύθυνση του γυμνασίου (διευθυντή ή υποδιευθυντή) ότι πρέπει να αδειάσουν το γυμναστήριο, καθώς τέτοια ήταν η απόφαση της σχολικής επιτροπής. Οπως τόνισε, «εκεί προπονούνται αρκετοί αθλητές και παιδιά. Τώρα πού θα πάνε να αθληθούν;». Επίσης μίλησε για αναστάτωση μέσα στις γιορτές με εντελώς αδικαιολόγητες ενέργειες. Αίσθηση δε προκάλεσε η αναφορά του για την απόφαση της σχολικής επιτροπής για την οποία ανέφερε χαρακτηριστικά: «Ξέρω πολύ καλά ότι η πλειοψηφία της σχολικής επιτροπής δεν έχει ψηφίσει αυτό το πράγμα». Και ζήτησε να γίνει νέα συνεδρίαση με όλα τα μέλη.\nΟ πρόεδρος του σώματος Γιάννης Καλκαβούρας δεν δέχθηκε να μπει το θέμα για συζήτηση λέγοντας πως το Συμβούλιο δεν μπορεί να κάνει κάτι και ότι υπάρχουν αρμόδια όργανα στο δήμο.\nΟ αντιδήμαρχος Γιάννης Μερκούρης επισήμανε πως μπορεί να είχε παραχωρηθεί κάποιος χώρος, αλλά προέχει η λειτουργία του σχολείου, συμπληρώνοντας πως η άδεια δίνεται κάθε χρόνο. Στην συνέχεια σημείωσε πως στο δήμο υπάρχουν και άλλοι χώροι.\nΟ πρόεδρος της σχολικής επιτροπής Θεόδωρος Τσαλαμανδρής τόνισε πως έχει παρθεί απόφαση στην επιτροπή, αλλά και ότι για να παραχωρηθεί χώρος πρέπει να υπάρχει η σύμφωνη γνώμη της σχολικής κοινότητας, λέγοντας μάλιστα ότι η αίθουσα δινόταν παρά το νόμο.\nΓια τραγελαφικές καταστάσεις μίλησε ο δημοτικός σύμβουλος της μειοψηφίας Γιώργος Ασημακόπουλος υψώνοντας τους τόνους και λέγοντας πως οι ίδιοι σύμβουλοι πολύ εύκολα έδιναν αθλητικές εγκαταστάσεις για ραμαζάνι και όχι για να αθληθούν παιδιά του δήμου.\nΑπαντώντας ο αντιδήμαρχος Γιάννης Αδρακτάς ανέφερε ότι για το πώς δίνονται τα δημοτικά κτήρια υπάρχουν κανονισμοί και διαδικασίες και αυτό δεν γίνεται με φωνές και τσαμπουκάδες.


Ευχαρίστησαν τον ΠΑΟΚ οι «Πάνθηρες» - Onsports.gr\nOnsports Team\t23 Ιανουαρίου 2012, 14:56\nΕυχαρίστησαν τον ΠΑΟΚ οι «Πάνθηρες»\nΟι οργανωμένοι οπαδοί του Πανιωνίου εξέδωσαν ανακοίνωση με την οποία ευχαριστούν αυτούς του ΠΑΟΚ για τη φιλοξενία στο γήπεδο της Τούμπας.\n«Το Σάββατο 60 Πάνθηρες βρεθήκαμε στη Τούμπα. Στην κερκίδα πήραμε θέσεις χωρίς ένα στρατό να μας περιβάλλει και χωρίς νεκρές ζώνες δεξιά και αριστερά μας. Την Κυριακή διαβάζοντας εφημερίδες απορήσαμε, καθώς δεν είδαμε καμία αναφορά πουθενά. Αντίθετα υπήρχε παντού σαν πρώτο θέμα οι προσαγωγές και τα "ευρήματα" των Ολυμπιακών! Είναι πλέον γνωστό σε όλους μας ότι τα ΜΜΕ προβάλουν συγκεκριμένα θέματα και για συγκεκριμένους σκοπούς, να εκφοβίσουν και να κοιμίσουν τον κόσμο... Λοιπόν ΚΥΡΙΟΙ, ούτε κοιμόμαστε, ούτε φοβόμαστε! Βάλτε το καλά στο μικρό σας στενόμυαλο κεφάλι! Τέλος, και πιο σημαντικό απ’ όλα, θα θέλαμε να ΕΥΧΑΡΙΣΤΗΣΟΥΜΕ τους οπαδούς και τους φιλάθλους του ΠΑΟΚ για την άψογη φιλοξενία τους! Περιμένουμε να ανταποδώσουμε!\nΑξίζει να σημειωθεί πως στον πρώτο γύρω οι οπαδοί του Πανιωνίου είχαν βοηθήσει τους φίλους του ΠΑΟΚ να μπουν στο γήπεδο της Νέας Σμύρνης και έδωσαν τη λύση σε πρόβλημα που είχε δημιουργηθεί με την αστυνομία, δείχνοντας για άλλη μια φορά πως οι σχέσεις μεταξύ των οπαδών των δυο ομάδων είναι εξαιρετικές.


Πώς βλέπουν οι εφημερίδες την απαγόρευση των συναθροίσεων για το Πολυτεχνείο\nΚάποιες τάσσονται υπέρ και κάποιες κατά...\n«TA NEA» εννοείται πως είναι υπέρ: «Μια σωστή απόφαση, ένας λάθος χειρισμός» λένε. Ιδού: «Όπως δεν πραγματοποιήθηκαν οι παρελάσεις της 28ης Οκτωβρίου, έτσι δεν πρέπει να πραγματοποιηθούν και οι πορείες για την επέτειο του Πολυτεχνείου. Ίσως η κυβέρνηση θα μπορούσε να έχει διαχειριστεί νωρίτερα και με διαφορετικό τρόπο το πρόβλημα. Δεν υπάρχει αμφιβολία ότι η συνεννόηση και οι δημοκρατικές διαδικασίες πρέπει πάντα να προτιμώνται από τον αυταρχισμό και τις απαγορεύσεις. Αυτό δεν νομιμοποιεί όμως την αντιπολίτευση να συγκρίνει την κυβέρνηση με τη χούντα».\nΗ «ΕΦΗΜΕΡΙΔΑ ΤΩΝ ΣΥΝΤΑΚΤΩΝ» φυσικά και είναι κατά κάνοντας λόγο για συμπαιγνία Μητσοτάκη- Χρυσοχοΐδη: «Απέναντι σε αυτή την πανδημία αυταρχισμού, η αντιπολίτευση δεν πρέπει να πέσει στην παγίδα. Ο κίνδυνος για τη δημόσια υγεία δεν πρέπει να υποτιμηθεί. Υπάρχουν πολλοί τρόποι να εκφραστεί η απόλυτη αντίθεση στην αντισυνταγματική εκτροπή χωρίς να καταφύγουμε σε ανεξέλεγκτες μαζικές εκδηλώσεις. Αρκεί να μην επικρατήσουν οι μικροκομματικοί ανταγωνισμοί. Αν συντονιστεί το σύνολο της δημοκρατικής αντιπολίτευσης στη γραμμή υπεράσπισης των δημοκρατικών θεσμών και του Συντάγματος, τότε ο Κυρ. Μητσοτάκης θα ζήσει το δικό του Πολυτεχνείο».\nΚαι η «ΔΗΜΟΚΡΑΤΙΑ» είναι κατά, αλλά από άλλη σκοπιά φυσικά, μια και λέει πως τρομοκρατούν τους πολίτες με βολική δικαιολογία τους μπαχαλάκηδες: «Η απαγόρευση των συναθροίσεων, με αφορμή την πορεία για το Πολυτεχνείο, που αποφάσισε η κυβέρνηση, φανερώνει και την αντιδημοκρατική συμπεριφορά και νοοτροπία της, αλλά και τη θεαματική αποτυχία της να κάνει ακόμα και τα απλούστερα των πραγμάτων. Επειδή οι Αρχές δεν μπορούν ή δεν θέλουν να τα βάλουν με μια χούφτα αριστεριστές και αναρχικούς και να εφαρμόσουν τον νόμο, στερούν το δικαίωμα του συνέρχεσθαι από το σύνολο των Ελλήνων! Η κατηφόρα δεν έχει τελειωμό...».\nΟ «ΕΛΕΥΘΕΡΟΣ ΤΥΠΟΣ» τέλος, εννοείται πως είναι υπέρ της απαγόρευσης χωρίς δεύτερη κουβέντα: «Ο κορονοϊός δεν είναι πρόσχημα, όπως με επικίνδυνη αφέλεια υποστηρίζει ο κ. Τσίπρας. Η αντιπολίτευση δεν μπορεί να παίζει παιχνίδια με τη δημόσια υγεία. Η απόφαση της Αστυνομίας δεν ελήφθη με βάση πολιτικούς όρους -κάτι τέτοιο θα ήταν απολύτως αντιδημοκρατικό- αλλά αποκλειστικά υγειονομικούς. Για το λόγο αυτό, άλλωστε, έχουν απαγορευθεί οι μετακινήσεις από τις 9 το βράδυ μέχρι τις 5 το πρωί, έχουν κλείσει καταστήματα, ενώ δεν έγιναν οι παρελάσεις ούτε την 25η Μαρτίου ούτε την 28η Οκτωβρίου».\nΗ «KONTRA NEWS» είναι κατά θεωρώντας πως η απόφαση είναι χουντικής εμπνεύσεως: «Οργή για το αποφασίζομεν και διατάσσομεν».


Ελληνοαμερικανίδα χρυσή Ολυμπιονίκης αφιέρωσε το μετάλλιο της στην Ελλάδα - Pieria News\nΑρχική Αθλητικά Ελληνοαμερικανίδα χρυσή Ολυμπιονίκης αφιέρωσε το μετάλλιο της στην Ελλάδα\nΕλληνοαμερικανίδα χρυσή Ολυμπιονίκης αφιέρωσε το μετάλλιο της στην Ελλάδα\n11/08/2021, 1:43 μμ\n«Θα ήθελα να αφιερώσω αυτό το μετάλλιο στην Ελλάδα. Υπάρχει τόσος πόνος με τις πυρκαγιές, άνθρωποι υποφέρουν. Ελπίζω να δώσω υποστήριξη σε όλους τους Έλληνες και να τους κάνω υπερήφανους” δήλωσε η Ελληνοαμερικανίδα Oλυμπιονίκης Στεφανία Χαραλαμπίδη, μετά την κατάκτηση του χρυσού μεταλλίου στους Ολυμπιακούς Αγώνες του Τόκυο με την ομάδα πόλο των ΗΠΑ.\nΗ 26χρονη χρυσή Ολυμπιονίκης, στέλνοντας την υποστήριξή της στους Έλληνες για τις καταστροφικές πυρκαγιές των τελευταίων ημερών ανέφερε ακόμη:\n“Είμαι ευγνώμων για αυτό το ταξίδι. Ονειρευόμουν αυτή τη στιγμή για πολλά χρόνια και επιτέλους έγινε πραγματικότητα. Σκληρή δουλειά, αφοσίωση και πίστη στον εαυτό σου θα σε φτάσει στον τελικό στόχο σου. Μην ακούτε τις αμφιβολίες των άλλων, γιατί δεν έχει σημασία τι θα πουν. Ό,τι έχει πραγματικά σημασία είναι η πίστη στον εαυτό σου και το να μην σταματήσεις ποτέ να πιέζεις τον εαυτό σου να πετύχει τα όνειρά σου”.


ελληνικού ενδιαφέροντος...: Ιουνίου 2016\nΚαλώς ήρθατε στην εποχή των τεράτων...\n«λαοί» έχουν το δικαίωμα να αυτοκτονούν. Αρκεί να τους προσφέρεις το όπλο και να τους παροτρύνεις να προχωρήσουν. Και ένα τέτοιο όπλο είναι το δημοψήφισμα επί σοβαρών και σύνθετων ζητημάτων που αφορούν τη ζωή όλων και κυρίως των επόμενων γενιών. Ζητημάτων που δεν επιδέχονται απλουστευτικά διλήμματα του στιλ «ΝΑΙ ή ΟΧΙ», «ΙΝ or OUT».\nΓι’ αυτό και οι σύγχρονες κοινωνίες έχουν επιλέξει ως σύστημα διακυβέρνησης την αντιπροσωπευτική και όχι την άμεση δημοκρατία. Οι πολίτες εκλέγουν τους «τεχνικούς της εξουσίας» και αναθέτουν σ’ αυτούς τις μεγάλες επιλογές. Η μάζα δεν έχει τα αναλυτικά, τεχνικά και πολιτικά εργαλεία ούτε την αναγκαία πληροφόρηση για να πάρει κρίσιμες αποφάσεις, όπως, τη συμμετοχή σε πόλεμο ή την αποχώρηση από μια μεγάλη συμμαχία. Η μάζα είναι ευάλωτη στις σειρήνες του λαϊκισμού και του ψεύδους, που μπορούν να παρασύρουν τη χώρα σε ανεπίστρεπτες καταστροφές. Όχι βέβαια πως δεν είναι οι ελίτ.\nΌταν όμως οι εκλεγμένες ηγεσίες είναι ανίκανες και ψοφοδεείς, δεν έχουν σχέδιο και όραμα για το μέλλον, τότε αποποιούνται τη θεσμική τους ευθύνη και ρίχνουν το μπαλάκι στο «λαό». Δηλαδή τον δίνουν βορά στα σκυλιά της δημαγωγίας. Αν αυτός αφεθεί και αποφασίσει συναισθηματικά σε περιβάλλον άκρατου λαϊκισμού, τότε η αυτοκτονία είναι το πιθανότερο ενδεχόμενο. Η επόμενη μέρα αποκαλύπτει την αλήθεια αλλά είναι πλέον αργά.\nΣτην Ελλάδα το ζήσαμε πριν ένα χρόνο με το περίφημο δημοψήφισμα του ΝΑΙ ή ΌΧΙ στο προτεινόμενο σχέδιο διάσωσης Γιούνκερ. Η πλειοψηφία, υπό την παρότρυνση των εγχώριων αντιδυτικών πολιτικών δυνάμεων, βρήκε την ευκαιρία να εναντιωθεί στις ευρωπαϊκές κυβερνήσεις που δεν δέχονταν να μας χρηματοδοτούν τα ελλείμματα χωρίς μεταρρυθμίσεις. Ευτυχώς η κυβέρνηση δίστασε στο τέλος να πατήσει τη σκανδάλη και σωθήκαμε από την ολοκληρωτική καταστροφή. Προλάβαμε όμως να κλείσουμε τις τράπεζες, να χρεωθούμε σχεδόν 80 δις επιπλέον και να εξασφαλίσουμε, άγνωστο πόσες, νέες χρονιές ύφεσης. Χορέψαμε όμως στο Σύνταγμα, εκτονωθήκαμε «αξιοπρεπώς» και μετά βάλαμε την ουρά στα σκέλια και υπογράψαμε ένα χειρότερο μνημόνιο.\nΚάπως ανάλογα το είδαν και οι Βρετανοί. Αφέθηκαν στις κραυγές και τις υποσχέσεις των Τζόνσον, Φάρατζ και άλλων ευρωσκεπτικιστών, ρατσιστών, ακροδεξιών, κατανάλωσαν λαίμαργα τα σκουπίδια του κίτρινου τύπου, ανακάλεσαν στη μνήμη τους περασμένα μεγαλεία και οδήγησαν τη χώρα τους εκτός ενωμένης Ευρώπης. Την επόμενη μέρα όμως δεν πανηγύρισαν καθώς έβλεπαν τη στερλίνα να βυθίζεται. Οι χειραγωγοί άρχισαν να τα γυρίζουν και να παραδέχονται ότι τους είπαν ψέματα. Θρυμμάτισαν το κοινωνικό τους συμβόλαιο, διχάστηκαν χωρίς καμιά αιτία και θα συνεχίσουν να διχάζονται σε κλίμα απομονωτισμού, αποσχιστικών διαθέσεων (Σκωτία, Β. Ιρλανδία) και οικονομικής ανασφάλειας. Το δικαίωμα ενός «λαού» να αυτοκτονεί, το κέρδισαν με το σπαθί τους. Ποιος έχει σειρά;\nΗ μεταφορά μεγάλου μέρους της παραγωγής στις αναπτυσσόμενες χώρες χτύπησε την άλλοτε κραταιά ευρωπαϊκή εργατική τάξη και σε συνδυασμό με τις ισχυρές μεταναστευτικές ροές προκάλεσαν ρωγμές στην ευημερία και την ασφάλεια. Οι παρίες του τρίτου κόσμου διεκδίκησαν και πήραν κάτι από το δυτικό όνειρο. Μετά τις εποχές της σοσιαλδημοκρατίας και του φιλελευθερισμού, εποχές αυξανόμενης ευημερίας και πολιτικής σταθερότητας, η Ευρώπη εισέρχεται με βήμα γοργό στην εποχή των τεράτων. Απειλείται από ακροδεξιούς εθνικιστές στον Βορρά και αριστερούς(;) τσαρλατάνους στον Νότο, που την προτρέπουν να αναζητήσει ένα καλύτερο μέλλον στο διχασμό, την ξενοφοβία και την εθνική περιχαράκωση. Λησμονεί ότι η ισχύς είναι και ήταν πάντοτε στην ένωση, το διάλογο και τη συνεργασία.\nΠολλοί λένε ότι η Ευρωπαϊκή Ένωση χρειάζεται αλλαγές, αλλά δεν βλέπω κάποιον να τις προτείνει συγκεκριμένα. Ομιλούν για ένα νέο όραμα που μπορεί και να μην υπάρχει. Για νέο παραγωγικό μοντέλο που είναι προς το παρόν δυσδιάκριτο. Για έλλειμμα δημοκρατίας, στο πιο δημοκρατικό σύστημα της παγκόσμιας ιστορίας. Οι σημερινές ευρωπαϊκές πολιτικές ελίτ αδυνατούν να υποστηρίξουν τo υπάρχον οικοδόμημα αυτής και όχι μιας άλλης ιδεατής και μελλοντικής ενωμένης Ευρώπης. Το πρόβλημα δεν είναι στο οικοδόμημα μέσω του οποίου η Ευρώπη διανύει την καλύτερη περίοδο της Ιστορίας της. Είναι η έλλειψη ισχυρών πολιτικών ταγών που μας αφήνει έκθετους στην επερχόμενη «νέα εποχή των τεράτων». Πιο πίσω, καραδοκεί ο πόλεμος.\nΑναρτήθηκε από Βιβλιόφιλος στις 4:55 μ.μ. Δεν υπάρχουν σχόλια: Σύνδεσμοι σε αυτήν την ανάρτηση\nΕτικέτες Επικαιρότητα, Ευρώπη, Πολιτικοί, Προβληματισμοί\nΝτροπή! Ομόφωνο όχι στην άρση ασυλίας του Ν. Φίλη για τα περί εθνοκάθαρσης!\nΝτροπή! Ομόφωνο όχι στην άρση ασυλίας του Ν. Φίλη\nγια τα περί εθνοκάθαρσης!\nΔεν αίρεται η ασυλία του Νίκου Φίλη για τις θέσεις του σχετικά με την Γενοκτονία των Ποντίων, σύμφωνα με εισήγηση της Επιτροπής Δεοντολογίας της Βουλής. Αντίθετα η Επιτροπή εισηγείται να αρθεί η ασυλία του γενικού γραμματέα της Χρυσής Αυγής Νίκου Μιχαλολιάκου και του βουλευτή του κόμματος Ηλία Κασιδιάρη για συκοφαντική δυσφήμηση.\nΕιδικότερα η Επιτροπή αποφάσισε να προτείνει\n-άρση ασυλίας των Νίκου Μιχαλολιάκου και Ηλία Κασιδιάρη, οι οποίοι κατηγορούνται για συκοφαντική δυσφήμηση πρώην επιστημονικού συνεργάτη της Χρυσής Αυγής. Η απόφαση είναι κατά πλειοψηφία, καθώς μειοψήφισε ο βουλευτής της Χρυσής Αυγής Χρήστος Παππάς.\n-μη άρση ασυλίας του Νίκου Φίλη για τις απόψεις του σχετικά με την Γενοκτονία των Ποντίων. Η απόφαση είναι ομόφωνη.\n-μη άρση ασυλίας του βουλευτή της ΝΔ Μιλτιάδη Βαρβιτσιώτη για σχόλιό του αναφορικά με τους μουσουλμάνους ψηφοφόρους στο δημοψήφισμα του 2015. Η απόφαση είναι ομόφωνη.\nΕτικέτες Εθνικές μειοδοσίες, Πολιτικές αλητείες, Πολιτικοί\nΕΠΙΒΕΒΑΙΩΝΕΙ Η NASA ΤΗΝ ΙΣΤΟΡΙΑ ΣΤΟΝ ΜΥΘΟ ΤΟΥ ΟΔΥΣΣΕΑ\nΕΠΙΒΕΒΑΙΩΝΕΙ Η NASA ΤΗΝ ΙΣΤΟΡΙΑ\nΣΤΟΝ ΜΥΘΟ ΤΟΥ ΟΔΥΣΣΕΑ\nΕτικέτες Αρχαία Ελλάς, Ελληνισμός, Επικαιρότητα\nΠουλάει ο κ. Τσίπρας το Ελληνικό και πανηγυρίζει, λες και θα πάει ο κ. Φλαμπουράρης να πιάσει δουλειά κρουπιέρης στο Καζίνο. Που θα χτίσει ο κ. Σπίρτζης με τα χεράκια του. Και τα δάκρυά του.\nΉδη μιλούν για μικροεργασία, - οι νάνοι – αλλά παινεύουν ο ένας τον άλλον, όπως ο Ρονάλντο τον εαυτόν του. Έχουν κρύψει τα χίλια δόντια του Δράκου μέσα σε κάθε δόντι του Κόφτη, αλλά θα μας αλείψουν τις δαγκωματιές με ζιπέλαιο να γιάνουν – σαλεύουν οι φρένες μου όταν τους ακούω να μιλάνε για την αναθεώρηση του Συντάγματος (που έχουν παραδώσει λάφυρο στα χέρια των Γερμανών) μόνον και μόνον για αποπροσανατολισμό, μόνον και μόνον για να «αλλάξουν την ατζέντα» - ποια ατζέντα; σημειωματάριο εκτέλεσης εντολών για αλλεπάλληλους φόνους είναι.\nΛένε μπαρούφες για δημοψηφίσματα κι ύστερα τις ανακαλούν, λες και δεν τρέχει τίποτα. Έχουν τους Έλληνες για μαλάκες – δεν εξηγείται αλλιώς. Αμολάνε κοτσάνες για την ανοχή του Συντάγματος (του ποιου;) στις διαδηλώσεις (έστω) κατσαρόλας κι ύστερα χωρίζονται στα δύο: σ’ αυτούς που υποστηρίζουν τη μαλακία που ελέχθη και σε εκείνους που διακηρύσσουν ότι ο καθένας έχει το δικαίωμα να λέει μαλακίες – μας έχουν για ζωντόβολα, δεν εξηγείται αλλιώς.\nΤο 50% των νέων είναι άνεργοι, σε όλο και πιο πολλά σπίτια δεν έχουν να φάνε και ο κ. Τσίπρας έχει αναστήσει την οικονομία από το Πάσχα, ενώ από Σεπτέμβρη πάμε για την ανάληψη (του Μήτσου στους ουρανούς). Μαλάκας κι ο Μήτσος. Αλλά όχι Cosco Δρίτσας.\nΈχουνε βρει παπά (ότι είναι Αριστεροί) και θάβουνε πέντε – έξι εκατομμύρια Ελληνες. Από πέντε – έξι φορές τον καθένα. Τριάμισι μέτρα κάτω απ’ τη γη. Αν αυτό είναι Αριστερά, να της κάνουμε ευχέλαιο να συνέλθει! Πλην Πολάκη. Αυτός χρειάζεται εξορκισμό! Μπας και καταλάβει ότι όταν το ΚΑΤ δεν έχει ούτε ναρθηκάκια για σπασμένα δάκτυλα, δεν φταίνε όσοι δεν καταλαβαίνουν πόσο λεβεντιάς είναι ο παλικαράς απ’ τα Σφακιά, αλλά ο ίδιος που νομίζει ότι είναι λεβεντιάς. Μας έχουν για μαλάκηδες – τι το θέλει το ούζο, τον καφέ και τα τσιγάρα ο μαλάκας; Να τα μετριάσει! Να τα κόψει! Γιατί διαμαρτύρεται για την αύξηση του ΦΠΑ και την καθιέρωση του ΕΝΦΙΑ; ο Μητσοτάκης θα ήταν καλύτερος; - νιώθω μαλάκας…\nΕγώ (ο μαλάκας) που δεν καταδέχθηκα σαράντα χρόνια τώρα να διαλέξω ανάμεσα σε δύο κακά, ακούω όσους πίστευα ότι σκέφτονται το ίδιο, να μου βάζουν το δίλημμα της Σκύλλας ή της Χάρυβδης. Ή έχουν σαλέψει ή με έχουν για μαλάκα με περικεφαλαία (διότι μάλλον με έχουν και για εθνικιστή μαλάκα, επειδή δεν μάσηξα να θεωρώ αυτοπροσδιορισμό των εθνικισμό των Σκοπιανών και πολυπολιτισμό την Οθωμανική βαρβαρότητα).\nΌμως χάνω τα λόγια μου, όταν ακούω τον σύντροφο Γκρέγκορ Γκίζι να μιλά στη Γερμανική Βουλή για Γενοκτονία των Ποντίων (εθνικιστής κι αυτός;), ενώ εδώ οι Φίλης, Λιάκος και το κακό συναπάντημα δεν βάζουν καν στη διδακτέα ύλη της ελληνικής (αλλά και της παγκόσμιας) ιστορίας τέτοια ακανθώδη θέματα. Και γιατί να βάλουν; εδώ οι άνθρωποι εξαίρεσαν από τη σχολική ύλη τον Επιτάφιο του Περικλέους, μαλάκες είναι να μην κάνουν ό,τι γουστάρουν; Έντρομοι είναι, σου λέει, οι Έλληνες, γονατισμένοι είναι, σιγά που θα ασχοληθούν οι κακομοίριδες με τις δολοφονίες που κάνουμε.\nΑλλά, αν μας θεωρούν μαλάκηδες, το μέγα ερώτημα είναι μήπως είμαστε. Δεν θα μιλήσω για τους άλλους (ουδένα θεωρώ μαλάκα), αλλά θα μιλήσω για τον εαυτόν μου – που μάλλον είμαι η χαρά του Καρανίκα. Δουλεύω σαν σταχανοβίτης από 18 χρονώ, ποτέ δεν θεώρησα τη δουλειά καριέρα, άρα στα ματάκια αυτού του σημαιοφόρου της Αριστεράς είμαι το ισοδύναμο της χολέρας.\nΚαλά να πάθω κι ας μη σείονται τώρα οι φρένες μου, όταν οι Αμερικανοί επαινούν τον κ. Τσίπρα, όταν το ΔΝΤ σχεδιάζει να μετατρέψει τον δημόσιο τομέα σε έναν «παράδεισο» που θα δουλεύει με ιδιωτικά οικονομικά κριτήρια (εις όσα αφορούν την εργασία) διότι, κατά τα άλλα, η διοίκηση του δημόσιου τομέα στην Ελλάδα δούλευε πάντα προς χάριν των κρατικοδίαιτων του ιδιωτικού τομέα.\nΤο Ινστιτούτο της Φλωρεντίας, η μάχη κατά της διαπλοκής (να σκοτώνεσαι με έναν και να σε υποστηρίζουν τέσσερις), οι offshore Ιμαλαΐων, η κυρία Τζάκρη να κάνει δύο βήματα πίσω κι ένα μπρος (όταν χορεύει φοξ τροτ), τα γεμιστά της κυρίας Φωτίου με τα οποία ο Ιησούς τάισε τους πεινώντες στο παράλληλο πρόγραμμα του ΣΥΡΙΖΑ, η έξοδος του κ. Καμμένου απ’ τα μνημόνια (η …απομνημονιοποίηση – μνημειώδης έκφραση!), το ταξικό κωθώνι που θέλει να βάλει ταξικό πρόστιμο στην άποψη, τα γαρίφαλα του κ. Τσίπρα στον Ερντογάν, το αμίμητο τιρμπουσόν Τρύφων, η ρουφιάνα η θάλασσα που δεν έχει σύνορα, όλα αυτά και άλλα τόσα, η αναίδεια, η αλαζονεία, η μεγαληγορία, η δημαγωγία, η εξαπάτηση, η μετάλλαξη, ο παχυδερμισμός, ο αμοραλισμός, όλα αυτά και άλλα τέτοια με κάνουν να νιώθω μαλάκας, διότι με νομίζουν μαλάκα. Μάλιστα με κρυφοτρώει η θλίψη εκείνου που υποψιάζεται ότι, εν τέλει, μπορεί να είναι και μαλάκας…\nΕτικέτες Νεο-Αριστεροί, Πολιτικές αλητείες, Πολιτικές απάτες, Πολιτικές λαμογιές\nΕΞΙ ΚΥΠΑΡΙΣΣΙΑ ΚΙ ΑΛΛΑ ΕΞΙ...\nΈξι κυπαρίσσια κι άλλα έξι...\nΑνεβαίνοντας την Μεσογείων δεξιά έξι κυπαρίσσια φυτεύτηκαν μετά το 1922, εις μνήμην. Ε, να τους τάξουμε κι άλλα έξι. Είναι καλό ν’ αυξάνεται το πράσινο, δεν είναι;\nΕτικέτες Εθνικές μειοδοσίες, Μεταναστευτικό, Νεο-Αριστεροί, Πολιτικές αλητείες\nΜια κριτική για την χθεσινή συγκέντρωση\nΕντόπισα στο διαδίκτυο την παρακάτω ανώνυμη κριτική για την χθεσινή συγκέντρωση στην Αθήνα. Την βρήκα ενδιαφέρουσα.\nΓια όσους είχαν προσπαθήσει να δουν ψύχραιμα και αποστασιοποιημένα τα γεγονότα, η αποτυχία της σημερινής συγκέντρωσης ήταν μάλλον προδιαγεγραμμένη. Λίγες ώρες άλλωστε πριν την είχαμε προβλέψει.\nΤο εκτός κοινής λογικής μήνυμα ικανοποιούσε μόνο το θυμικό, στερούμενο όμως ουσίας και πρότασης.\n10.000 άνθρωποι (και αν...) επουδενί δύναται να θεωρηθεί ότι εκφράζουν την κοινωνία. Και φυσικά η αποτυχία αυτή θα αποτελέσει βούτυρο στο ψωμί της κυβέρνησης, που ευλόγως θα ισχυριστεί ότι η κοινωνία γύρισε την πλάτη σε όσους ζητούν την παραίτησή της.\nΟι λόγοι της αποτυχίας της σημερινής συγκέντρωσης πολλοί:\n1. Τα social media δεν παράγουν πολιτική, επικοινωνούν την ήδη παραγόμενη πολιτική (αν υπάρχει). Αποτελούν το μέσο διάχυσης του μηνύματος, όχι όμως τον φορέα παραγωγής του μηνύματος.\n2. Η επιρροή των social media περιορίζεται σε ένα μικρόκοσμο, ο οποίος έχει πολύ συχνά την ψευδαίσθηση ότι αποτελεί πλειοψηφούν ρεύμα, επειδή ακριβώς όλοι συμφωνούν μεταξύ τους. Οι προσδοκίες αυτές διαψεύδονται συχνότατα οικτρά (βλ. Δημοψήφισμα, εκλογές Σεπτεμβρίου).\n3. Οι εκλογές δεν κερδίζονται μέσω των social media. Επηρεάζουν το αποτέλεσμα, αλλά δεν το κρίνουν.\n4. Η δημοσκοπική και εν τέλει εκλογική αποτύπωση της οργής χρειάζεται χρόνο, δουλειά και κυρίως προτάσεις που να πείθουν. Εξ ου και η αδυναμία ακόμη της ΝΔ να πείσει ότι αποτελεί εναλλακτική λύση.\n5. Ένα κόμμα εξουσίας ή στηρίζει μια εκδήλωση ανοιχτά και καλεί τον κόσμο να συμμετάσχει ή εκδίδει απαγορευτικό στα στελέχη της να ασχοληθούν. Ή κατεβάζεις τον κόσμο στο δρόμο, ή δεν μιλάς καθόλου. Τα μεσοβέζικα έχουν πάντα την αυτή αποτυχημένη κατάληξη.\n6. Οι συνθήκες δεν είναι ακόμη ώριμες για την εκπαραθύρωση του ΣΥΡΙΖΑ από την εξουσία. Πολύ μεγάλο κομμάτι της κοινωνίας ακόμη τον στηρίζει, έστω και σιωπηρώς. Η σημερινή συγκέντρωση ήταν πρόωρη και συνεπώς καταδικασμένη σε αποτυχία.\n7. Εν τέλει, παρά τα αντιθέτως λεχθέντα, είχε πολύ μεγάλη σημασία το ποιόν εκείνων που διοργάνωσαν τη συγκέντρωση. Απεδείχθη σήμερα περίτρανα.\n8. Οι προερχόμενοι από το ΛΑΟΣ δεν μπορεί να εκφράζουν το όλο της Παράταξης. Άλλωστε ψήφους δεν φέρνουν, τουναντίον μάλιστα. Κρείττον του λαλείν το σιγάν.\n9. Το θυμικό μόνο αποτελεί κακό σύμβουλο.\n10. Οι πολιτικοί "εγκέφαλοι" επικοινωνίας και παραγωγής πολιτικής είναι εκτός κοινωνίας.\nΑναρτήθηκε από Βιβλιόφιλος στις 9:57 π.μ. Δεν υπάρχουν σχόλια: Σύνδεσμοι σε αυτήν την ανάρτηση\nΠερί ξανθού γένους...\nΤα τελευταία χρόνια έχει επανέλθει στο προσκήνιο με ιδιαίτερη ένταση η παραφιλολογία περί "ξανθού γένους" που θα σώσει τους ραγιάδες νεοέλληνες από όλα τα δεινά, πραγματικά ή φανταστικά, που ανοήτως και με την γνωστή επιπολαιότητα που μας διακρίνει ως λαό διαχρονικά, συσσωρεύσαμε οι ίδιοι στην χώρα: Τις εξωτερικές απειλές, την ισλαμική εισβολή, τους διεθνείς ...τοκογλύφους, το ...ΔΝΤ, την οικονομική, πολιτική και κοινωνική καχεξία, την παρακμή και διάλυση κάθε τομέα, την πολιτισμική υστέρηση, τον αφανισμό των ηθικών αξιών που μας συγκροτούσαν και συγκρατούσαν ως κοινωνία. Αντί της αναγκαίας αυτοκριτικής και της συλλογικής προσπάθειας ανασυγκρότησης, επιλέξαμε την εύκολη λύση της αναμονής του "από μηχανής θεού". Αποτυχημένοι πολιτικάντηδες, θρησκόληπτοι προφητειολόγοι, ημιμαθείς τσαρλατάνοι κάθε κατηγορίας και προέλευσης αναλώνονται καθημερινά να μας πείσουν ότι δεν φταίμε εμείς για την κατάντια μας, αλλά πάντα οι "άλλοι" που μας επιβουλεύονται μονίμως. Βεβαίως ουδείς μας εξηγεί γιατί δεν αντιδρούμε συνολικά, αλλά αντιθέτως κάνουμε ο,τι περνάει από το χέρι μας για να τους διευκολύνουμε, ψηφίζοντας συστηματικά τους πλέον άχρηστους, ακατάλληλους και επικίνδυνους πολιτικούς, να αδιαφορούμε και να μη αντιδρούμε για όσα εγκληματικά συμβαίνουν γύρω μας, να συνεχίζουμε την πορεία προς την τελική καταστροφή έχοντας πείσει τους εαυτούς μας ότι δεν συμβαίνει και κάτι σοβαρό, ότι το αύριο θα είναι ίδιο με το σήμερα, ότι δεν πρόκειται να συμβεί κάτι το φοβερό και τρομερό. Ας βολευτούμε στους καναπέδες μας και ας αφοσιωθούμε στα παιχνίδια του Γιούρο 2016.\nΤο πρώτο άρθρο που ακολουθεί, του επίκουρου καθηγητή Διεθνούς Δικαίου και Εξωτερικής Πολιτικής στο Πάντειο Πανεπιστήμιο Άγγελου Μ. Συρίγου, αποτελεί μια εξαιρετική και κυρίως ισορροπημένη αποτίμηση της πρόσφατης επίσκεψης του Προέδρου Πούτιν στην Ελλάδα που θέτει τα πράγματα στις σωστές τους διαστάσεις με απόλυτο ρεαλισμό, μακριά από φρούδες ελπίδες ότι "ο Μόσκοβος" θα μας λύσει τα προβλήματα, αλλά και τις εξ ίσου φαιδρές αντιρωσσικές υστερίες ορισμένων κύκλων που πιστεύουν ότι τα συμφέροντά τους εξυπηρετούνται με την προβολή χυδαίου φιλοαμερικανισμού και γλοιώδους φιλοευρωπαϊσμού.\nΤο δεύτερο κείμενο είναι ένα παλαιότερο άρθρο του γνωστού και μη εξαιρετέου πρώην υπουργού Θ. Πάγκαλου, που αξίζει να διαβαστεί.\nΜέχρι να ’ρθει ο Μόσκοβος...\nΗ επίσκεψη Βλαντιμίρ Πούτιν έφερε για ακόμη μία φορά στην επιφάνεια τα ορμέμφυτα της ελληνικής φυλής για το ξανθό και ομόδοξο γένος. Ο Ρώσος πρόεδρος μάλλον ενδιαφερόταν περισσότερο για το Άγιον Όρος και τους εκεί εγκαταβιούντες Ρώσους μοναχούς. Σημαντικό τμήμα της δημόσιας εικόνας του στο εσωτερικό της Ρωσίας είναι η διασύνδεση με την Ορθοδοξία και το ένδοξο αυτοκρατορικό παρελθόν. Υποχρεωτικό αντίτιμο της επισκέψεως στον Αθω ήταν το σύντομο –και αδιάφορο– πέρασμα από την Αθήνα.\nΤο άμεσο που μπορούμε να περιμένουμε από τη Ρωσία είναι σημαντική αύξηση των τουριστικών αφίξεων. Τα πράγματα είναι πιο ασαφή στα ενεργειακά. Η ΤΡΑΙΝΟΣΕ και το λιμάνι της Θεσσαλονίκης ανήκουν στο νέο υπερταμείο και θα δοθούν (ευτυχώς) μέσω διεθνούς διαγωνισμού. Μακάρι να το πάρουν οι Ρώσοι για να μην αποκτήσει η κινεζική παρουσία μονοπωλιακά χαρακτηριστικά στη μικρή ελληνική αγορά. Τέλος, μην έχουμε την εντύπωση ότι θα μεσολαβήσει η Ελλάδα απευθείας στη Ρωσία για τις σχέσεις της με τη Δύση. Όταν μιλάνε απευθείας η νύφη και ο γαμπρός, δεν χωρούν προξενητάδες.\nΟι Τούρκοι εμφανίστηκαν νωρίς στον προθάλαμο της ιστορίας. Με τη μια ή την άλλη μορφή εγκατέλειπαν την Κεντρική Ασία μαζί με τα κοπάδια τους. Οι νομάδες ακολουθούν την κατάσταση που δημιουργείται στα βοσκοτόπια από τα δικά τους ζώα ή από τα ζώα γειτονικών πληθυσμών. Πολλές φορές, όμως, ακολουθούν και φήμες, οράματα και ελπίδες, δικαιολογημένες ή αδικαιολόγητες, που φτάνουν μέχρι τα αυτιά τους. Τα κίνητρα αυτών των μετακινήσεων ήταν βασικά δύο: η βόσκηση και η λεηλασία.\nΟταν είχα επισκεφθεί ως υπουργός Εξωτερικών το Ουζμπεκιστάν, μου έκανε την τιμή να με δεχθεί ο πρόεδρος Καρίμοφ. Παλαιό στέλεχος της KGB, παλαιός γραμματέας του Κομμουνιστικού Κόμματος της Σοβιετικής Ενωσης για το Ουζμπεκιστάν, είχε εκλεγεί πανηγυρικά πρόεδρος της χώρας και ασκούσε με χαλύβδινη πυγμή τα καθήκοντά του. Σε μια στιγμή με κοίταξε με μειδίαμα και με ρώτησε: «Κύριε υπουργέ, δεν με θεωρείτε Τούρκο;». Ηξερα, βέβαια, ότι οι Ουζμπέκοι μιλούν, ως ιδιαίτερη γλώσσα, μια τουρανική διάλεκτο, κάποιου είδους τουρκικά δηλαδή. Απάντησα στον Καρίμοφ, ο οποίος εξάλλου σταθερά συνεννοείτο με τους επιτελείς του και μιλούσε και σε εμένα μέσω μεταφραστή στα ρωσικά, «Βεβαίως δεν σας θεωρώ Τούρκο, κ. πρόεδρε. Οι Ουζμπέκοι είναι ιδιαίτερο έθνος. Οι Γάλλοι, οι Ισπανοί, οι Ιταλοί και οι Πορτογάλοι μιλούν παραπλήσιες γλώσσες. Δεν είναι, όμως, το ίδιο έθνος». Το πρόσωπο του Καρίμοφ έλαμψε. «Ξέρετε», μου είπε, «όταν προ ημερών είχε έρθει εδώ ο πρόεδρος της Τουρκίας κ. Ντεμιρέλ με αγκάλιασε και με προσφώνησε “αδερφέ μου Τούρκο”. Του απάντησα τότε εγώ: “εσύ είσαι ο αδερφός μου Ουζμπέκος, γιατί οι Ουζμπέκοι στη μυθολογία κατοικούσαν σε 12 γιούρτες. Η μία από αυτές είναι οι Οσμανλίδες, από τους οποίους προέρχεσαι εσύ και οι σύγχρονοι Τούρκοι. Εγώ έχω τις άλλες 11 γιούρτες. Αρα εσύ είσαι αδερφός μου Ουζμπέκος και όχι εγώ αδερφός σου Τούρκος”».\nΤην εποχή εκείνη (δεκαετία του ’90) το μεγάλο σχέδιο της τουρκικής ηγεσίας ήταν η ολοκλήρωση του τουρανικού ονείρου. Η ανάπτυξη δηλαδή μιας ισχυρής επιρροής που θα δημιουργούσε προνομιακές σχέσεις μεταξύ της «μητέρας πατρίδας» και των λαών που είχαν μείνει πίσω στην Κεντρική Ασία (Ουζμπέκοι, Καζάκοι, Τουρκμένοι, Αζέροι και διάφοροι άλλοι που κατοικούσαν στις παρυφές του Καυκάσου). Το σχέδιο αυτό, οιονεί ιμπεριαλιστικής εξάπλωσης της Τουρκίας και αποκοπής των λαών αυτών από το μέχρι πρότινος σοβιετικό παρελθόν τους, ήταν αδύνατο. Ούτε η οικονομική ισχύς της Τουρκίας, όσο κι αν πήγαιναν καλά τα πράγματα, ούτε οι ιδεολογικές και τεχνολογικές της ικανότητες θα μπορούσαν να αποτελέσουν τη βάση μιας τέτοιας εξάπλωσης.\nΗ Ρωσία βγαίνει από τον Μεσαίωνα με τις μεγάλες μάχες με τους Τατάρους Τούρκους, οι οποίοι τελικά απωθήθηκαν στα βάθη της Κριμαίας και τιμωρήθηκαν από τους κομμουνιστές με εξορία στα βάθη της Κεντρικής Ασίας. Οι Τάταροι είχαν πραγματοποιήσει σε ευρύτατη κλίματα εγκλήματα εναντίον του Ρώσου χωρικού με δολοφονίες, βιασμούς και κλοπή παιδιών, καθώς και εφαρμόζοντας, αφού αφαιρούσαν ό,τι τους φαινόταν καταναλώσιμο, την πολιτική της καμένης γης σε μεγάλο μέρος της Ουκρανίας και της Νότιας Ρωσίας. Από εκεί και πέρα δημιουργείται μια ιστορική συνάφεια ανάμεσα στη Ρωσία και στην Τουρκία, που δεν διαψεύστηκε ποτέ από την εξέλιξη των γεγονότων.\nΣε αυτή τη μακρά περίοδο των τεσσάρων τελευταίων αιώνων κάθε φορά, χωρίς εξαίρεση, που η Τουρκία έρχεται σε σύγκρουση με τη Ρωσία, οι συνέπειες είναι βαρύτατες για τη γείτονα χώρα. Η Ρωσία είχε πελάτες στα Βαλκάνια. Σταθερούς, που είχαν επιλεγεί αρχικά με βάση τον πανσλαβισμό, όπως τους Βουλγάρους και τους Σέρβους. Μονομερώς οι Ελληνες θεωρούσαν ότι υπάρχει μια ιδιαίτερα στενή σχέση που συνδέει τους Ορθοδόξους Χριστιανούς. Το ξανθό γένος ήταν η μεγάλη ελπίδα των υποδουλωμένων Ελλήνων και η αναμονή του πότε επιβραβευόταν και πότε όχι. Είναι γνωστές οι ιστορίες και δεν θα ήθελα να τις επαναλάβω λεπτομερώς εδώ. Οι υπόδουλοι συχνά απογοητεύτηκαν και μερικές φορές αισθάνθηκαν ότι προδόθηκαν από την τσαρική ρωσική ηγεσία. Π.χ. στα Ορλωφικά. Αλλες πάλι φορές η Ρωσία παρείχε έμμεσα χείρα βοηθείας ή αποδοκίμαζε, ανάλογα με τα συμφέροντά της, τις ελπίδες των εξεγερμένων. Οπωσδήποτε να μην ξεχνάμε ότι χωρίς τη συνθήκη του Κιουτσούκ Καϊναρτζή, την ίδρυση της Φιλικής Εταιρίας στην Οδησσό, τον Πρίγκιπα, Στρατηγό της Ρωσίας Υψηλάντη και τον πρώτο μας Κυβερνήτη Ιωάννη Καποδίστρια, η Ελλάδα δεν θα είχε τη μορφή που έχει σήμερα ή αν είχε ακολουθήσει την ίδια πορεία θα το είχε κάνει με μεγάλη καθυστέρηση.\nΑπό την άλλη πλευρά, αν ο Λένιν και οι Μπολσεβίκοι δεν χαρακτήριζαν «εθνικοαπελευθερωτικό» το κίνημα του Κεμάλ Ατατούρκ και αν δεν τον ενίσχυαν ποικιλοτρόπως, θεωρώντας την παρουσία των Ελλήνων στη Μικρά Ασία «ιμπεριαλιστική επιδρομή», ίσως ο Κεμάλ να νικούσε κάποτε αλλά όχι στους ρυθμούς και στην έκταση που αυτό συνέβη. Η εγκατάλειψη της Αρμενίας και του Πόντου από τα σοβιετικά στρατεύματα οδήγησε στη γνωστή γενοκτονία τους δύο αυτούς χριστιανικούς πληθυσμούς.\nΗ ανθρωπότητα είναι κατάπληκτη μπροστά στην πράξη του ηγέτη της Τουρκίας Ερντογάν. Εχω έναν Τούρκο φίλο, που έχει μια εξαιρετική θέση στην τουρκική διανόηση και επιμένει ότι ο Ερντογάν δεν είναι στα καλά του. Θεωρεί μάλιστα ότι αυτό συμβαίνει με έναν πολύ συγκεκριμένο τρόπο. Μεγαλομανής ο αφέντης της Τουρκίας έχει στραφεί προς την έμμονη ιδέα ότι αυτός θα είναι ο νέος Χαλίφης του Ισλάμ, εκπρόσωπος του Αλλάχ επί της γης και συνεχιστής του έργου του Μωάμεθ. Καταλαβαίνετε ότι, αν κάτι τέτοιο συμβαίνει, η εσωτερική τάξη στην Τουρκία θα υποστεί αλλεπάλληλα πλήγματα. Πώς αλλιώς να εξηγήσει κανείς την οργανωμένη και εσκεμμένη επίθεση «πισώπλατα» εναντίον ενός απαρχαιωμένου ρωσικού αεροπλάνου, που δεν είχε καμιά ελπίδα να αντεπεξέλθει και που δεν είχε διαπράξει καμία παραβίαση, όπως τελικά φαίνεται;\nΟι συνέπειες είναι ορατές. Συμμαχικά αεροπλάνα θα ισοπεδώσουν το ISIS και όλα τα εδάφη που κατέχει. Η Τουρκία θα χάσει για ένα μεγάλο χρονικό διάστημα το φυσικό αέριο που απολάμβανε από τη Ρωσία σε προνομιακές τιμές. Θα υποστεί πλήθος εξευτελισμούς σε όλους τους διεθνείς χώρους που θα τολμά να εμφανίζεται. Το χειρότερο από όλα περίπου 3,5 εκατομμύρια τουρίστες, που κάθε χρόνο διάλεγαν την Τουρκία για να πραγματοποιήσουν εκτός από τις τουριστικές τους δαπάνες και μεγάλες αγορές λαθρεμπορικού χαρακτήρα, δεν πρόκειται να επανέλθουν.\nΕίμαστε έτοιμοι να ζήσουμε μέσα σε αυτή τη νέα πραγματικότητα; Θα είναι κρίμα, αν μέσα σ’ αυτή την κοσμογονία, που έχει προκληθεί από τα τελευταία γεγονότα, η Ελλάδα συνέχιζε τον δρόμο της πνευματικής και πολιτικής υπανάπτυξης με μέσα ενημέρωσης που προτείνουν συστηματικά στον κόσμο έναν καθημερινό σε βάρος ενός μηνιαίου ορίζοντα και ως μέθοδο ανταλλαγής απόψεων στις τηλεοράσεις το φωναχτό ξεκατίνιασμα μέσα και έξω από το κόμμα.\nΕτικέτες Γεωστρατηγική, Διεθνείς σχέσεις, Διεθνής Πολιτική, Εξωτερική πολιτική\nΓιατί χρειάζονται τα αρχαία ελληνικά;\nΟι γλωσσαμύντορες παντός καιρού συνδέουν τη διδασκαλία των αρχαίων ελληνικών με το γλωσσικό ζήτημα. Οι μεν καθαρευουσιάνοι για να την υπερασπιστούν, οι δε δημοτικιστές για να την καταδικάσουν. Και οι μεν και οι δε τη «γλωσσική καθαρότητα» επιδιώκουν. Οι μεν καθαρευουσιάνοι θεωρούσαν πως η νέα ελληνική είναι απευθείας απόγονος της αρχαίας, άρα η αρετή της θα επετυγχάνετο μόνον με τον εναγκαλισμό της με την αττική διάλεκτο. Οι δε δημοτικιστές, που ήθελαν να καθαρίσουν τη ζωντανή γλώσσα από τα κύτταρα μιας «νεκρής γλώσσας», επεδίωκαν την πλήρη αποκοπή της.\nΔεν χρειάζεται να προσθέσω και την πολιτική διάσταση του γλωσσικού – χωρίς το άλας του διχασμού όλα τα προβλήματα μας φαίνονται άνοστα. Οι μεν καθαρευουσιάνοι ήταν οι «συντηρητικοί», οι δε δημοτικιστές οι «προοδευτικοί». Αρα προκειμένου να διοχετεύσουν τις προοδευτικές τους ιδέες στην εκπαίδευση, οι δεύτεροι απαιτούσαν πάντα την κατάργηση της διδασκαλίας των αρχαίων ελληνικών τα οποία και αντιμετώπιζαν ως ιδεολογική τροχοπέδη.\nΑυτά τα μάλλον κοινότοπα τα επισημαίνει ήδη ο Ιωάννης Συκουτρής στον Μεσοπόλεμο. Και είναι μάλλον αστείο, τουλάχιστον απογοητευτικό, ότι το 2016 ο «διάλογος για την παιδεία» διεξάγεται με τους ίδιους όρους. Διότι αν εξαιρέσουμε τα περί παρελάσεων και θρησκευτικών και την ανοησία για τα πριγκιπόπουλα και τις βασίλισσες, η μόνη ουσιαστική αλλαγή που προτείνει η μεταρρύθμιση είναι η μείωση των ωρών διδασκαλίας αρχαίων ελληνικών στο γυμνάσιο. Εν τω μεταξύ, έχει ήδη καταργηθεί η διδασκαλία του «Επιταφίου» του Θουκυδίδη στο Λύκειο –λόγω ελλείψεως χρόνου– και τα ελληνικά γενικής παιδείας στις εισαγωγικές έχουν περιορισθεί στην έκθεση ιδεών.\nΔεν είμαι φιλόλογος, δεν είμαι γλωσσολόγος, ούτε ιστορικός της γλώσσας. Είμαι όμως αναγνώστης. Και όπως λέει ο Οργουελ στο εκπληκτικό του δοκίμιο Politics and the English Language (1946), δεν πειράζει αν ένα κείμενο έχει γραμματικά ή συντακτικά λάθη, αρκεί να ακριβολογεί. Βλέπετε ο Οργουελ ήταν διανοητής και συγγραφέας. Και δεν έγραφε ούτε για τους φιλολόγους ούτε για τους γλωσσολόγους.\nΩς αναγνώστης ενδιαφέρομαι για τα κείμενα. Ας μου συγχωρεθεί η ταυτολογία, όμως φοβούμαι πως και σ’ αυτό το σημείο ο σχολαστικισμός έχει καλύψει τον πραγματικό στόχο. Ο στόχος της εκπαίδευσης είναι να κάνει το παιδί να ενδιαφερθεί για τα κείμενα, να γίνει αναγνώστης δηλαδή. Δεδομένου ότι αναγνώστης γίνεσαι στα 13 σου ή στα 14 το πολύ, αν δεν το καταφέρει αυτό η εκπαίδευση, η βλάβη θα γίνει ανήκεστος. Κι αν όλοι εμείς παραπονιόμαστε ότι οι Ελληνες δεν διαβάζουμε, ας αναρωτηθούμε κάποτε ποιο μερίδιο ευθύνης φέρει το σχολείο.\nΕίναι «νεκρή γλώσσα» τα αρχαία ελληνικά; Μια γλώσσα που συνεχίζει να παράγει αναγνωστική εμπειρία μέσα από το αποθεματικό κεφάλαιο των κειμένων δεν μπορεί να χαρακτηρισθεί νεκρή. Κι ας μην τη μιλάει κανείς στον κόσμο τούτο κι ας μην τη γράφει πια κανείς. Ο στόχος της διδασκαλίας των αρχαίων ελληνικών λοιπόν δεν είναι να μάθει το παιδί να τα μιλάει αποστηθίζοντας γραμματοσυντακτικούς τύπους και κανόνες, είναι να φτάσει στο σημείο να αναγνωρίζει τόσο ώστε να μπορεί να έχει αναγνωστική εμπειρία. Δεν είναι να ξέρεις απέξω τον υπερσυντέλικο του τάδε ρήματος. Είναι να μπορείς να τον αναγνωρίσεις όταν τον συναντήσεις σε ένα κείμενο. Οσο για τη σημασία των λέξεων, υπάρχουν και τα λεξικά.\nΑξίζει τον κόπο; Κι αν αξίζει τον κόπο, για ποιον λόγο τον αξίζει; Για να μάθουν οι Ελληνες να μιλούν καλύτερα ελληνικά; Και τι θα πει να μιλούν καλύτερα ελληνικά; Ελα ντε. Ο Μιστριώτης μιλούσε καλά ελληνικά; Ή μήπως ο Ψυχάρης έκανε καλή λογοτεχνία με τον δογματισμό του; Και γιατί δεν αναρωτιέται κανείς αν αξίζει τον κόπο να σπας το κεφάλι σου με την άλγεβρα; Μα γιατί τα μαθηματικά είναι σύγχρονη επιστήμη, ενώ τα αρχαία δεν είναι καν επιστήμη. Κι όταν σου λεν οι μαθηματικοί ότι τα παιδιά μαθαίνουν να λύνουν τις εξισώσεις παπαγαλίζοντας τύπους, αλλά δεν μπορούν να τους εξηγήσουν τη μέθοδο που ακολούθησαν, τις πταίει; Φταίνε τα μαθηματικά ή φταίει ο τρόπος που διδάσκονται και τα μαθηματικά και η γλώσσα;\nΤο ζήτημα με τη διδασκαλία των αρχαίων ελληνικών δεν είναι γλωσσικό. Δεν είναι καν εθνικό. Είναι πολιτισμικό. Τα αρχαία ελληνικά –ή σκέτα ελληνικά– και η ανάγνωση των κειμένων του Πλάτωνα ή του Θουκυδίδη αργότερα στο πρωτότυπο υπήρξαν η λυδία λίθος του ευρωπαϊκού πολιτισμού. Ο πολιτισμός, όπως λέει ο Καστοριάδης, είναι εμπειρία, και η επαφή με το πρωτότυπο, το πρωτογενές υλικό, είναι αυτό που εντέλει κρίνει την αξία της εμπειρίας. Από μετάφραση; Πολύ ωραία. Τότε γιατί θέλουμε τα πρωτότυπα γλυπτά του Παρθενώνα και δεν μας αρκεί η μετάφρασή τους σε γύψινα αντίγραφα;\nΔυστυχώς, για ακόμη μία φορά, οι αστοιχείωτοι που καθορίζουν τι πρέπει να διδάσκεται και τι όχι στο σχολείο σκέφτονται με όρους ιδεολογικούς και πολιτικούς. Δυστυχώς το πρόβλημα δεν είναι μόνον ελληνικό – απλώς εμείς οι Ελληνες έχουμε αυξημένη ευθύνη απέναντι στα αρχαία. Είναι η λάσπη της μετανεωτερικότητας που απειλεί τους θησαυρούς του πολιτισμού μας όπως η λάσπη του Σηκουάνα απειλεί αυτές τις ημέρες το Λούβρο. Μια μετανεωτερικότητα που αποστρέφεται καθετί κλασικό και προσπαθεί να επιπλεύσει στον ωκεανό του σχετικισμού.\nΑναρτήθηκε από Βιβλιόφιλος στις 11:18 μ.μ. Δεν υπάρχουν σχόλια: Σύνδεσμοι σε αυτήν την ανάρτηση\nΕτικέτες Γλωσσικά, Νεο-Αριστεροί, Παιδεία-Εκπαίδευση, Προβληματισμοί\nΦέτα ήταν και πάει... ή αλλιώς εκχωρώντας τον πλούτο της ελληνικής γης\nΦέτα ήταν και πάει... ή αλλιώς εκχωρώντας\nτον πλούτο της ελληνικής γης\nΟ πλούτος της ελληνικής γης πέρα από τα ορυκτά της ή τους ενεργειακούς πόρους, είναι τα 2500 ενδημικά φυτά της (αρωματικά και θεραπευτικά), αυτή η μοναδική χλωρίδα που δίνει ιδιαίτερα χαρακτηριστικά και κάνει τα ελληνικά προϊόντα ιδιαίτερα στην υφήλιο...\nΗ γεωγραφική της θέση, της δίνει αυτή τη δυνατότητα σε συνδυασμό με τον άνω των 3000 ετών πολιτισμό της και δεν είναι τυχαίο ότι στη χώρα μας από τον Ασκληπιό και τον Ιπποκράτη αναπτύχθηκε η Ιατρική, αφού τα θεραπευτικά βότανα ήταν η βάση για την ίαση...\nΑυτό το συγκριτικό πλεονέκτημα όμως ήρθε η ώρα τα τελευταία χρόνια της παγκοσμιοποίησης και της οικονομικής χρεοκοπίας να εκχωρηθεί, χωρίς μάλιστα να λάβουμε κάποιο τίμημα. Η ελληνική φέτα μετά από μάχη δεκαετιών κατόρθωσε να λάβει γεωγραφική ονομασία προέλευσης κυρίως γιατί το αιγοπρόβειο γάλα με το οποίο παρασκευάζεται προέρχεται από ελληνικές φυλές που έχουν τη δυνατότητα να βόσκουν σε αυτή τη μοναδική χλωρίδα. Τώρα μετά τον Καναδά εκχωρείται και σε αφρικανικές χώρες μετά τη συμφωνία της Ε.Ε. την οποία προχθές υπέγραψε και η χώρα. Ακολουθεί το ελληνικό γιαούρτι , ενώ στη συμφωνία ως πακέτο είναι και οι ελιές Καλαμών.\nΣημειωτέον ότι νωρίτερα είχε εκχωρηθεί χωρίς μάχη η μοναδική ποικιλία λαδοελιάς κορωνέϊκη, την οποία εξέλιξαν οι Ισπανοί μετατρέποντάς την σε κοντή ελιά και κατεβάζσοντας δραματικά το κόστος παραγωγής της. Μη έχοντας κατοχυρώσει την πατέντα (royalties) την αφήσαμε να την οικειοποιηθούν οι Ισπανοί, όπως οι Τούρκοι το ελληνικό γιαούρτι και εσχάτως και οι Τσέχοι ή οι Καναδοί, οι Δανοί και οι Γάλλοι τη φέτα.\nΣε ότι αφορά την ελληνική μαύρη ελιά (Καλαμών) είναι η μοναδική στον κόσμο όχι μόνο για τη γεύση, αλλά και για το γεγονός ότι όλοι οι υπόλοιποι ανταγωνιστές μας Ιταλοί, Ισπανοί, Τούρκοι δεν μπορούν να την παράγουν και αναγκάζονται να τη "μαυρίζουν" με χημική επεξεργασία.\nΕίχε κι αυτή κατοχυρωθεί ως Προϊόν Ονομασίας Προέλευσης, αλλά οι συνθήκες του Εμπορίου, όπως υποδηλώνει και η διατλαντική συμφωνία (ΤΤΙP) Ευρώπης - ΗΠΑ που βρίσκεται στα σκαριά, δείχνουν την τάση. Οι νόμοι του διεθνούς Εμπορίου δεν καταλαβαίνουν από κουλτούρες, ιστορία ή μύθους...\nΠρος την κατεύθυνση αυτή και η εργαλειοθήκη του ΟΟΣΑ και οι φόροι σε κρασί, τσίπουρο και μπύρα που τείνουν να διαλύσουν την παραγωγική βάση της χώρας και να την παραδώσουν βορρά μαζί με τα προϊόντα της στις πολυεθνικές..\nΕπιστρέφοντας στο θέμα της φέτας αρκεί να θυμίσουμε ότι η παρασκευή της πρωτοαναφέρεται στα Ομηρικά έπη, όταν ο Πολύφημος στη σπηλιά του παρασκεύαζε τυρί, το ίδιο και η αλκοολική ζύμωση για την παρασκευή κρασιού που προσφέρθηκε στο μονόφθαλμο γίγαντα από τον Οδυσσέα...\nΌλα αυτά εκχωρούνται χωρίς αντιστάσεις, χωρίς άμυνες, σε μία προαπαθεια η χώρα να πάρει την επόμενη δόση της,,,\nΑναρτήθηκε από Βιβλιόφιλος στις 3:44 μ.μ. Δεν υπάρχουν σχόλια: Σύνδεσμοι σε αυτήν την ανάρτηση\nΕτικέτες Οικονομικά εγκλήματα, Πολιτικά εγκλήματα\nΝτροπή! Ομόφωνο όχι στην άρση ασυλίας του Ν. Φίλη ...\nΕΠΙΒΕΒΑΙΩΝΕΙ Η NASA ΤΗΝ ΙΣΤΟΡΙΑ ΣΤΟΝ ΜΥΘΟ ΤΟΥ ΟΔΥΣ...\nΦέτα ήταν και πάει... ή αλλιώς εκχωρώντας τον πλού...\nΘέσεις για την διδασκαλία των αρχαίων ελληνικών


EDITORIAL INDE – Μάθανε τώρα όλοι στο ένσημο… - Independent News Greece\nHome EDITORIAL EDITORIAL INDE – Μάθανε τώρα όλοι στο ένσημο…\nEDITORIAL INDE – Μάθανε τώρα όλοι στο ένσημο…\nΗ μεγαλύτερη πολιτική επιτυχία της ΝΔ είναι ότι επέστρεψε αυτοδύναμη, παρ’ ότι είχε προλάβει, μέχρι και τις αρχές του 2015, να βυθίσει στην απελπισία ένα πολύ μεγάλο κομμάτι της κοινωνίας. Όλη την καρβουνίλα την έφαγε ο ΣΥΡΙΖΑ, που άφησε και δεκάδες δισεκατομμύρια στα ταμεία και οι άλλοι γύρισαν από το «καθαριστήριο».\nΗ μεγαλύτερη ιδεολογική επιτυχία της Δεξιάς, είναι ένας ισχυρός κοινωνικός αυτοματισμός.\nΟ κάτοικος της πόλης αποστρέφεται τον αγρότη. Ο συνταξιούχος τον εργαζόμενο. Οι ιδιωτικοί υπάλληλοι τους δημόσιους υπαλλήλους. Οι μισθωτοί τους ελεύθερους επαγγελματίες. Τα «μεσαία στρώματα» όλους τους άλλους. Οι αντιεμβολιαστές τους εμβολιασμένους. Οι αστοιχείωτοι τους μετανάστες. Οι βουνίσιοι τους καμπίσιους. Ας φτιάξει ο καθένας τον αυτοματισμό που τον βολεύει. Σε κάθε περίπτωση μέσα θα πέσει. Κι όλα αυτά, πριν πάμε στις εμφύλιες διαμάχες παντός είδους.\nΈτσι, έχουμε το γνωστό διαίρει και βασίλευε. Κάπως έτσι, ο κυβερνητικός έπινε χθες καφέ βολεμένος σε κομψό δερμάτινο καναπέ και παρακάτω τα ΜΑΤ ξεστοκάριζαν χημικά πάνω σ’ εκείνους που διαμαρτύρονταν για την περικοπή του ανθυγιεινού επιδόματος. Η ακρίβεια μας θερίζει, αλλά υπομένουμε και θαυμάζουμε την κυβέρνηση μέσα από ωραίες δημοσκοπήσεις αργής κάμψης. Γιατί; Μα, φυσικά, επειδή έχουμε χειρότερους «εχθρούς».\nPrevious articleΟυκρανία: Αποχώρηση αμάχων προς τη Ρωσία ανακοίνωσε ο ηγέτης της «δημοκρατίας» του Ντονιέτσκ\nNext articleΠ. Πέρκα (ΒΙΝΤΕΟ) στο Mega για την ακρίβεια: «Ο κόσμος το ‘χει τούμπανο»


Ο γρίφος της Συρία, του Γιάννη Καραχισαρίδη - iporta.gr\nGiannis Karaxisaridis / 20 Απριλίου 2018 / No Comment\nΤο σκίτσο είναι από το αρχείο του Γιώργου Σαράφογλου\nΤο ιστορικό υπόβαθρο. Όλα ξεκίνησαν από τη διάσκεψη του Σαν Ρέμο το 1918. Μετά την πτώση της Οθωμανικής Αυτοκρατορίας, η Αγγλία και η Γαλλία όρισαν σύνορα στα αραβικά προτεκτοράτα τους, με βάση τη συμφωνία Σάικς – Πικώ, που είχε προηγηθεί. Σύντομα τα προτεκτοράτα έγιναν ανεξάρτητα κράτη (Λίβανος 1943, Συρία 1946, Ιορδανία 1949, Ιράκ 1930). Ο καινούριος παίχτης στη περιοχή ήταν το κράτος του Ισραήλ που ιδρύθηκε το 1948. Το γεγονός αυτό συνένωσε τα αραβικά κράτη απέναντι σ’ έναν κοινό εχθρό. Έτσι ζήσαμε τους Αραβοϊσραηλινούς πολέμους, που όλοι κερδήθηκαν από το Ισραήλ, το οποίο κατάφερε να σταθεροποιήσει οριστικά τη θέση του στη περιοχή.\nΗ αραβική άνοιξη. Με αλυσιδωτές αντιδράσεις, ένα μικρό γεγονός μπορεί να δημιουργήσει μια μεγάλη έκρηξη. Τον Δεκέμβριο του 2010 ο μικροπωλητής Μοχάμεντ Μπουαζίζι, αυτοπυρπολήθηκε σε μια επαρχιακή πόλη της Τυνησίας. Κανείς τότε δεν μπορούσε να προβλέψει ότι από ένα μεμονωμένο περιστατικό θα προκύψει αυτό που σήμερα ονομάζουμε αραβική άνοιξη. Οι εξεγέρσεις ξεκίνησαν από την Τυνησία και διαδόθηκαν σαν ηλεκτρικό ρεύμα σε όλο τον αραβικό κόσμο, από τις χώρες του Μαγκρέμπ μέχρι τη Μέση Ανατολή. Η Δύση υποστήριξε αμέσως την αραβική άνοιξη, χωρίς ενδοιασμούς και χωρίς δεύτερες σκέψεις. Πίστεψε ότι φιλελεύθερες και φιλοδυτικές κυβερνήσεις θα αντικαθιστούσαν τα δικτατορικά καθεστώτα της περιοχής. Δεν έλαβε υπ’ όψιν δύο οφθαλμοφανείς παράγοντες. Τις περίπλοκες θρησκευτικές διαιρέσεις στον αραβικό κόσμο και την παντελή έλλειψη παράδοσης και εμπειριών δημοκρατικής διακυβέρνησης. Η Δύση θα μπορούσε εύκολα να λάβει υπ’ όψιν της και την πρόσφατη εμπειρία του Ιράκ. Όπου, μετά από έναν αιματηρό πόλεμο, αποκαθήλωσε τον δικτάτορα Σαντάμ, αλλά τη χώρα τώρα την κυβερνούν Σιίτες φιλικά προσκείμενοι στο Ιράν. Πέρασαν οκτώ χρόνια από την αυτοπυρπόληση του Μπουαζίζι και είναι πλέον ολοφάνερο ότι οι προσδοκίες της Δύσης από την αραβική άνοιξη έχουν διαψευσθεί. Η περίπτωση της Συρίας είναι ιδιαίτερη.\nΤο χαλιφάτο. Και στη Συρία, όπως σε όλα σχεδόν τα αραβικά κράτη, είχε ξεκινήσει η αραβική άνοιξη. Η αντιπολίτευση συγκρότησε στρατιωτικό σκέλος με στόχο την ανατροπή του Άσαντ. Την αντιπολίτευση την υποστήριξαν οι ΗΠΑ και τον Άσαντ η Ρωσία, που ήταν παραδοσιακός σύμμαχος από την εποχή της ΕΣΣΔ. Μέσα στο χάος του εμφυλίου, που είχε ξεκινήσει, φονταμενταλιστές ισλαμιστές, βγαίνουν από το σκοτάδι της παρανομίας και αναδιοργανώνονται στο ανοιχτό πεδίο. Το ISIS ήταν ο απρόβλεπτος παράγοντας στη περιοχή. Ο Αμπού Μπακρ αλ-Μπαγκνταντί αναλαμβάνει την ηγεσία κι ανακηρύσσει το Χαλιφάτο Ιράκ-Συρίας. Κι έτσι, χωρίς κανείς να το περιμένει, προκύπτει ένας παράξενος τριμερής πόλεμος. Ο Άσαντ, η αντιπολίτευση και το ISIS. Κι ανάμεσα τους οι Κούρδοι, πολυπληθής εθνότητα που ζει σε τρία κράτη (Συρία, Ιράκ, Τουρκία). Μπορεί το χαλιφάτο να ξεκίνησε με μεγάλες νίκες, όμως εξ αρχής δεν είχε καμιά ελπίδα να επικρατήσει (παραπομπή εδώ ενεργός σύνδεσμος στο άρθρο «Το χαλιφάτο» 20 Οκτωβρίου 2014). Μπέρδεψε όμως την κατάσταση σε μεγάλο βαθμό. Οι συμμαχίες και οι αντιπαλότητες πολύ συχνά εναλλάσσονταν.\nΗ στρατηγική των εμπλεκομένων. Οι εμπλεκόμενοι δεν είναι και λίγοι. Όλοι όμως είχαν από την αρχή μια σαφή και σταθερή στρατηγική. Το στρατόπεδο της Δύσης αποτελούνταν από τις ΗΠΑ και τις δύο πρώην αποικιοκρατικές δυνάμεις στη περιοχή, την Αγγλία και τη Γαλλία. Ο στόχος τους ήταν ο Άσαντ να έχει τη τύχη του Καντάφι και γι’ αυτό υποστήριξαν από την αρχή την εξεγερμένη αντιπολίτευση. Η Ρωσία σταθερά υποστήριξε τον παλιό της σύμμαχο τον Άσαντ. Το χαλιφάτο ζούσε με την αυταπάτη της μεγάλης ενωμένης Αραβίας. Το Ιράν υποστήριζε τη παρουσία των Σιιτών και το μακρύ τους χέρι στη χώρα, τη Χεζμπολάχ. Οι Κούρδοι που έναν αιώνα τώρα επιδιώκουν να ιδρύσουν δικό τους κράτος ταλαντεύτηκαν πολλές φορές ανάμεσα στον Άσαντ και την αντιπολίτευση και τελικά πολέμησαν κυρίως ενάντια στο χαλιφάτο. Οι Τούρκοι απλά δεν θέλουν να δημιουργηθεί κουρδικό κράτος. Αυτό μόνον. Και δεν θα φύγουν εύκολα από το Αφρίν. Το Ισραήλ αρκετά αποστασιοποιημένο, έχει πρόβλημα βασικά με το Ιράν και τις σιίτικες οργανώσεις της περιοχής. Η Σαουδική Αραβία κήρυξε τον πόλεμο στο χαλιφάτο και μετά σιώπησε. Το Ιράκ ασχολήθηκε με το να ανακαταλάβει το μέρος της επικράτειας του που είχε κατακτηθεί από το χαλιφάτο.\nΗ κατάσταση σήμερα. Η κατάσταση σήμερα είναι αρκετά σαφής. Το χαλιφάτο ηττήθηκε και οι μαχητές του έχουν διασκορπιστεί. Το όνειρο της μεγάλης Αραβίας τελείωσε, όπως ήταν φυσικό. Οι φονταμενταλιστές αρκετά διηρημένοι θα επανέλθουν στις παλιές μεθόδους της τρομοκρατίας. Οι εκπρόσωποι της αραβικής άνοιξης ηττήθηκαν και ο Άσαντ νίκησε. Από την έκβαση αυτής της σύγκρουσης στους νικητές συμπεριλαμβάνεται η Ρωσία και στους ηττημένους η Δύση. Μια ακόμα ελπίδα για την ίδρυση κουρδικού κράτους εξανεμίστηκε. Οι Κούρδοι ουσιαστικά εγκαταλείφθηκαν από τους Αμερικάνους και η Τουρκία πέτυχε τον σκοπό της. Ενώ ο πόλεμος ουσιαστικά έχει κριθεί, οι ηττημένοι προσπαθούν να σύρουν τους νικητές στο τραπέζι των διαπραγματεύσεων. Τελικά οι νικητές συναντήθηκαν μόνοι τους (Ρωσία, Τουρκία, Ιράν).\nΤο αύριο. Σ’ ένα τόσο ρευστό τοπίο το αύριο δύσκολα μπορεί να προβλεφθεί. Ο θρησκευτικός παράγων παίζει στη περιοχή σημαντικό ρόλο, κάτι που οι Δυτικοί δεν μπορούν να κατανοήσουν και να αξιολογήσουν. Οι αντιπαλότητες μπορεί κάποια στιγμή να καταλαγιάζουν αλλά πάντα θα κουφοβράζουν και κατά εποχές θα εκρήγνυται. Το περίφημο μεσανατολικό δεν θα λυθεί στο ορατό μέλλον. Το σκηνικό έχει αλλάξει και το παλαιστινιακό έπαψε να είναι το κεντρικό ζήτημα και το Ισραήλ υποβιβάστηκε σε δευτερεύοντα παίχτη στη περιοχή. Και θα περάσει πολύς καιρός μέχρι να γιατρευτούν οι πληγές του εμφυλίου στη Συρία. Οι δυτικοί γενικότερα, μετά το κάζο του Ιράκ, του Αφγανιστάν και της αραβικής άνοιξης πολύ δύσκολα θα εμπλακούν σε νέες περιπέτειες. Η Ρωσία διατήρησε την αξιοπρέπεια της κρατώντας τον Άσαντ στην εξουσία.\nΤο πρόβλημα της Δύσης. Οι δυτικοί και κυρίως οι ευρωπαίοι, εθισμένοι στην ειρήνη και στη συνεννόηση, παρακολουθούν με αποτροπιασμό τα τραγικά αποτελέσματα των συγκρούσεων. Δεν μπορούν να χωνέψουν ότι κάθε πόλεμος είναι εξ ορισμού βίαιος. Κι ότι ακόμα δεν έχει εφευρεθεί ένας πόλεμος που να είναι πολιτισμένος και ευγενικός, ώστε να μη θίγονται τα ανθρωπιστικά αισθήματα των πασιφιστών. Επιπλέον δυσκολεύονται να κατανοήσουν γιατί η δημοκρατία δεν μπορεί να αντικαταστήσει τα απολυταρχικά καθεστώτα της Μέσης Ανατολής. Ίσως γιατί ακόμα δεν διακρίνουν τη διαφορά της εγκαθίδρυσης ενός πολιτεύματος αντιπροσωπευτικής δημοκρατίας με την ουσιαστική λειτουργία αυτής καθ’ εαυτής της δημοκρατίας. Τέλος στη Δύση δεν είναι λίγοι εκείνοι που συνεχίζουν να αναλύουν τη κατάσταση με βάση στερεότυπα που κατάγονται από τον Ψυχρό Πόλεμο. Εκτιμούν ότι όλες οι εξελίξεις έχουν αφετηρία τη διαμάχη για το πετρέλαιο ή τις σφαίρες επιρροής των μεγάλων δυνάμεων. Όμως η Μέση Ανατολή έχει τη δική της ταυτότητα. Ειδικότερα μετά τον Ψυχρό Πόλεμο, που οι αυστηρές σφαίρες επιρροής εξασθένησαν, είναι σε θέση να δημιουργεί μόνη της γεγονότα και οι μεγάλοι απλά να ακολουθούν.\nTags Γιάννης Καραχισαρίδης Η Πόρτα ηΠόρτα πρόβλλημα Συρία


Αναζητείται η Ελλάς!\nΑρχική σελίδαΆποψηΑναζητείται η Ελλάς!\nΗ Ελλάδα έχει αφήσει μόνη της την Κύπρο;\nΗ Τζέιν Χολ Λουτ φθάνει εκ νέου στην Κύπρο, προκειμένου να επιλύσει τα ζητήματα που εκκρεμούν για την Πενταμερή. Ούτως ή άλλως, όπως λέγεται, ο Αναστασιάδης έχει κατά νουν τι θα πράξει μετά από αυτήν. Εάν εκδοθεί κοινό ανακοινωθέν τότε θα επιστρέψει θριαμβευτής, ισχυριζόμενος ότι έχει σπάσει το αδιέξοδο. Ασχέτως εάν την ίδια στιγμή θα πανηγυρίζουν και οι Τούρκοι για την ισότιμη κυριαρχία στο πλαίσιο της πολιτικής ισότητας. Εάν δεν υπάρξει χειροπιαστό αποτέλεσμα, τότε θα επιστρέψει φορώντας φουστανέλα και εξηγώντας στον λαό γιατί δεν υπέκυψε μπροστά στην αυτοκρατορική συμπεριφορά της Τουρκίας.\nΗ κατάσταση δεν είναι αστεία, αλλά ιδιαιτέρως σοβαρή. Ό,τι και αν συμβεί στην Πενταμερή, η Τουρκία θα προχωρήσει σε τετελεσμένα στην Αμμόχωστο και αλλού. Είτε με τη δική μας υπογραφή είτε διά της σκιάς της ισχύος της.\nΕπί του παρόντος κανείς δεν ξέρει τι θα συμβεί στην Πενταμερή, εκτός από την Τουρκία, της οποίας η θέση είναι σταθερή και πολλάκις διακηρυγμένη. Διχοτόμηση ώς το στάδιο της πλήρους κατάληψης.\nΟ Πρόεδρος ακόμη δεν μας έχει εξηγήσει τι θα πει. Επαναλαμβάνει αυτά τα οποία λέγονται εδώ και 46 χρόνια και έχουν οδηγήσει σε αδιέξοδα και πλήρη αποτυχία. Μνημονεύει τη διζωνική δικοινοτική ομοσπονδία, η οποία ιστορικά και πολιτικά είναι τουρκική λύση. Και, για να περάσει από την ουτοπία στον ρεαλισμό, θα πρέπει να γίνει δεκτή η υποταγή μας με τους όρους της Άγκυρας.\nΕκείνο το οποίο δεν μας έχει πει ο Πρόεδρος, είναι ποιες είναι οι θέσεις της ελληνοκυπριακής πλευράς διότι, ως φαίνεται, θα πάμε σε μία Πενταμερή όπου θα υπάρχουν στο τραπέζι μόνο τουρκικές θέσεις. Η προηγούμενη είναι εκείνη της διζωνικής δικοινοτικής ομοσπονδίας και η νέα αυτή της συνομοσπονδίας με τα δύο κράτη και την ισότιμη κυριαρχία.\nΚαι οι Βρετανοί ως εγγυητές διανθίζουν ήδη τις νέες τουρκικές ιδέες στη λογική των δύο κρατών, που θα μπορούν να χωρέσουν σε μία διζωνική δικοινοτική ομοσπονδία, εφόσον γίνει αποδεκτή η πολιτική ισότητα στη βάση της ισότιμης κυριαρχίας που θα αποτυπωθεί μέσα από συνταγματικές δομές και την εκ περιτροπής Προεδρία.\nΤο ΑΚΕΛ, από την πλευρά του, ως αντιπολίτευση εξελίσσεται σε συνέταιρο του Προέδρου, προβάλλοντας όμως τη θέση ότι, χωρίς την επιστροφή της Μόρφου και της Αμμοχώστου, δεν συναινεί στη λύση.\nΤι λέει επί τούτου ο Πρόεδρος; Πού συμφωνεί και πού διαφωνεί με τον Α. Κυπριανού επί των συνταγματικών θεμάτων και επί αυτών της ασφάλειας και του περιουσιακού; Κανείς δεν ξέρει. Προφανώς, ούτε οι ίδιοι. Όπως βεβαίως δεν γνωρίζουμε ποια είναι η στάση των Αθηνών. Συμφωνεί με ό,τι θα πει ο Πρόεδρος στην Πενταμερή; Και τι θα πει; Και ποιος θα είναι ο ρόλος της Ελλάδος ως εγγυήτριας δύναμης; Θα είναι κυρίαρχος ώστε να προστατεύσει τον Ελληνισμό της Κύπρου ή θα είναι όπως και στο παρελθόν ουραγός της βρετανικής και τουρκικής πολιτικής, έχοντας την ψευδαίσθηση ότι, εάν υποκύψει στις αξιώσεις της Άγκυρας, θα γλιτώσει από τον μπελά; Πού είναι και πού στέκεται, λοιπόν, η Ελλάς στην Πενταμερή;\nΗ Άγκυρα διευκρινίζει ότι δεν πρόκειται να εγκαταλείψει τους Τουρκοκύπριους και ότι θα υπερασπιστεί τα συμφέροντά τους μέχρις εσχάτων, και τα συνταγματικά και τα ενεργειακά. Θα πράξει το ίδιο και η Αθήνα ή μήπως θα κρυφτεί πίσω από τον Αναστασιάδη και το γνωστό δόγμα, η Κύπρος αποφασίζει και η Ελλάς συμπαρίσταται, που μεταφράζεται ως αδιαφορία, ποντιοπιλατισμός ακόμη και συμπόρευση με την Άγκυρα σε σειρά θεμάτων;\nΌντως, η κατάσταση είναι σοβαρή. Δεν φαίνεται, όμως, να αντιμετωπίζεται με τον εξίσου σοβαρό τρόπο από τις ηγεσίες των Αθηνών και της Λευκωσίας, οι οποίες επί του παρόντος αποδεικνύονται κατώτερες των περιστάσεων. Δεν μπορούν να διαχειριστούν την Πενταμερή, της οποίας η «επιτυχία» θα μεταφράζεται σε κερκόπορτα, διά της οποίας θα περάσει νικηφόρα η Άγκυρα, για να εμπεδώσει την πολιτική της Γαλάζιας Πατρίδας και της αυτοκρατορικής της στρατηγικής υπό τα δικά μας βλέμματα και με τις δικές μας υπογραφές. Και με χειροκροτήματα τα οποία θα καλύπτουν τους κρότους των ερειπίων της εκλιπούσας, όπως μας λένε ήδη οι Τούρκοι, Κυπριακής Δημοκρατίας.


cosmoONE: Συμμετοχή σε έργο Δημόσιων Πανεπιστημίων - Biztech\nΣτο έργο “ΜΙΔΑΣ” συμμετέχει η cosmoONE, το οποίο αφορά την εισαγωγή νέων μεθόδων και τεχνολογιών πληροφορικής στις διαδικασίες προμηθειών των Δημόσιων Πανεπιστημίων, με στόχο τη μείωση του κόστους και την αύξηση της παραγωγικότητας και της διαφάνειας.\nΣτο πλαίσιο του “ΜΙΔΑΣ”, θα δημιουργηθεί ένα ολοκληρωμένο πακέτο εργαλείων και μεθόδων για τη χρήση ηλεκτρονικών προμηθειών από τα Δημόσια Πανεπιστήμια, επιστημονικά τεκμηριωμένο και καταρτισμένο με επαγγελματική μεθοδολογία. Το έργο ακολουθεί το διεθνώς αναγνωρισμένο μοντέλο Kraljic για την εξέταση της φύσης και την κατηγοριοποίηση των αγορών προμηθειών.\nΧάρη στο μεγάλο εύρος εφαρμογής, ο ”ΜΙΔΑΣ” μπορεί να αξιοποιηθεί από όλα τα εκπαιδευτικά ιδρύματα, αλλά και τον ευρύτερο Δημόσιο και Ιδιωτικό Τομέα.\nΤο έργο, συνολικού προϋπολογισμού 366.567€, υλοποιείται στο πλαίσιο της δράσης “Συνεργασία 2011 – Συμπράξεις παραγωγικών και ερευνητικών φορέων σε εστιασμένους ερευνητικούς και τεχνολογικούς τομείς” και συγχρηματοδοτείται από το ΕΣΠΑ.\ncosmoONEεφαρμογεςΜικρομεσαίεςνεα & τασεις


Κόντρα Χρυσοχοΐδη - Γεροβασίλη για τον διαγωνισμό των νέων ταυτοτήτων - Free Sunday\nΚόντρα Χρυσοχοΐδη - Γεροβασίλη για τον διαγωνισμό των νέων ταυτοτήτων\nΟ διαγωνισμός είναι ακέραιος, διαβεβαίωσε ο υπουργός Eurokinissi\nΟ διαγωνισμός για τα έγγραφα ασφαλείας είναι ακέραιος, τόνισε στην καταληκτική ομιλία του επί της επίκαιρης επερώτησης του ΣΥΡΙΖΑ για την «αστυνομική βία και την ασφάλεια» ο υπουργός Προστασίας του Πολίτη, Μιχ. Χρυσοχοΐδης. Νωρίτερα, στο πλαίσιο της δευτερολογίας της, η προκάτοχός του, Όλγα Γεροβασίλη (ΣΥΡΙΖΑ) είχε υποστηρίξει ότι κάποιοι «πληροφορούν ελλιπώς ή λάθος ή ψευδώς» τον κ. Χρυσοχοΐδη για την πορεία του προηγούμενου διαγωνισμού της κυβέρνησης ΣΥΡΙΖΑ για τις ταυτότητες. Ουδεμία διαμαρτυρία υπήρξε για τον διαγωνισμό μας, τόνισε η κα Γεροβασίλη.\nΌπως παρατήρησε ο κ. Χρυσοχοΐδης, «ούτε εγώ έχω πάρει καταγγελία για το παρόντα διαγωνισμό. Το θέμα είναι εσείς, τι υιοθετείτε;» ρώτησε την κα Γεροβασίλη. Σύμφωνα με τον κ. Χρυσοχοΐδη, το ερώτημα (του ΣΥΡΙΖΑ) «καταλήγει να είναι πόσες εταιρίες θα 'ρθούνε. Θα το δούμε συντόμως, όταν θα κατατεθούν οι προσφορές, εάν θα δουλέψει ο ανταγωνισμός. Εγώ πιστεύω ότι θα δουλέψει ο ανταγωνισμός, διότι ο διαγωνισμός είναι ακέραιος» δήλωσε ο υπουργός Προστασίας του Πολίτη.\nΑπαντώντας για την κατάσταση στα Εξάρχεια, ο κ. Χρυσοχοΐδης είπε ότι όλη η αστυνομία είναι εκεί: «Σε λίγες εβδομάδες θα είναι μια κανονική γειτονιά. Δεν υπάρχει τίποτα εκεί από αυτά που υπήρχαν 40 χρόνια. Θα αποδώσουμε τη γειτονιά στους κατοίκους» διαβεβαίωσε ο κ. Χρυσοχοΐδης. Σχολιάζοντας δε, σχετική κριτική του βουλευτή του ΣΥΡΙΖΑ, Γιάννη Ραγκούση, δήλωσε ότι «ο Ρουβίκωνας και ο κάθε Ρουβίκωνας, ή θα συμμορφωθεί με τον νόμο, ή θα υποστεί τις συνέπειες, Και αυτό είναι πολύ καθαρό. Και είναι δήλωσή μου, που αφορά όλους αυτούς που πιστεύουν ότι μπορούν να αποδίδουν δίκαιο σε αυτή τη χώρα» είπε ο κ. Χρυσοχοΐδης.\nΑπό την πλευρά της, η κα Γεροβασίλη είπε ότι «από τις 19/4/2019, έως που φύγαμε από την κυβέρνηση, δεν ξέρω τι καταγγελίες ήρθαν σε εσάς, αλλά καμία διαμαρτυρία δεν υπήρξε, κανένα δημοσίευμα, καμία εταιρεία δεν διαμαρτυρήθηκε. Ίσα-ίσα, κρίθηκε αντικειμενικός και διαφανής ο διαγωνισμός μας». Απευθυνόμενη μάλιστα στον υπουργό Προστασίας του Πολίτη, είπε: «Δείτε μόνος σας το διαγωνισμό, διότι κάποιοι σας πληροφορούν ελλιπώς ή λάθος ή ψευδώς. Όμως η σπουδή την πρώτη ημέρα να σταματήσει αυτός ο διαγωνισμός, που αποδεδειγμένα δεν είχε πρόβλημα, εγείρει κάποιες υποψίες, όχι σε μένα κατ' ανάγκην» είπε η κα Γεροβασίλη.\nΧρυσοχοϊδης: Η τρομοκρατία είναι υποτονική, αλλά υπάρχει»\nO Μπόρις Τζόνσον επέζησε πολιτικά χωρίς πειθαρχικό με Τζανακόπουλο και Γεροβασίλη...\nΔιαδικτυακά τα κάλαντα στον Μητσοτάκη (video)\nΟ ΣΥΡΙΖΑ μπέρδεψε τους Κουτσολιούτσους...


ΣΩΜΑΤΕΙΟ ΑΤΟΜΩΝ ΜΕ ΑΝΑΠΗΡΙΑ Ν. ΚΟΡΙΝΘΙΑΣ: Ξεκινάει η χαρτογράφηση της Ελλάδας «Προσβάσιμοι δρόμοι –Άνθρωποι με αναπηρία ορατοί στην κοινωνία»\nΗ ομάδα εντόπισε αυτό που δεν λειτουργεί και προσπάθησε να λύσει το πρόβλημα αλλάζοντας το σύστημα, εξαπλώνοντας τη λύση, αλλά και πείθοντας ολόκληρες κοινωνίες να κινηθούν προς μιαν άλλη κατεύθυνση. Η μεταπτυχιακή φοιτήτρια του Πανεπιστημίου Πατρών Έφη Δασκαλοπούλου με την MKO Intermediakt,τους δίνεται το εισιτήριο για το όραμα τους να δημιουργηθεί μια Ελλάδα και ένας κόσμος για όλους. Μέσω του εν λόγω έργου θα ξεκινήσει η χαρτογράφηση και η συλλογή βάσης προσβάσιμων σημείων σε 6 πόλεις της Ελλάδας. Όλα τα προσβάσιμα σημεία ανά πόλη που εξυπηρετούν την μετακίνηση των ΑμεΑ και Εμποδιζόμενων ατόμων. Αποσκοπώντας στην βελτίωση της ποιότητας ζωής των τους, παρέχοντας μια ολοκληρωμένη προβολή των σημείων στα Εμποδιζόμενα άτομα. Κάνοντας προσπάθεια να δημιουργηθούν προσβάσιμοι προορισμοί με χρήση διαδικτυακών χαρτών.\nΑναρτήθηκε από ΑμεΑ ΝΟΜΟΥ ΚΟΡΙΝΘΙΑΣ (ΣΩΜΑΤΕΙΟ ΑΤΟΜΩΝ ΜΕ ΑΝΑΠΗΡΙΑ) στις 12:28:00 π.μ.


Ίταμος: Φαρμακευτικό δέντρο κατά του καρκίνου κινδυνεύει με εξαφάνιση - Προϊόντα της Φύσης\nΊταμος: Φαρμακευτικό δέντρο κατά του καρκίνου κινδυνεύει με εξαφάνιση\nαπό Η τροφή μας το φάρμακό μας · Δημοσιεύτηκε 15 Μαρτίου 2017 · Ανανεώθηκε 17 Νοεμβρίου 2017\nΗ λατινική του ονομασία είναι «taxus baccata», δηλαδή Τάξος ο ραγώδης. Μάλιστα τον καιρό της δικτατορίας οι ξένες φαρμακευτικές εταιρείες «λιάνισαν» τα δάση που σχημάτιζε. Ο,τι περίσσεψε το καταστρέφουν σήμερα η ασύδοτη βοσκή της γίδας και η ανθρώπινη αδιαφορία. Όπως λένε οι οικολόγοι αλλά και όσοι διαβλέπουν ότι είναι δυσοίωνο το μέλλον του συγκεκριμένου δένδρου, κρούουν τον κώδωνα του κινδύνου λέγοντας ότι θα πρέπει «αυτός ο ένας και μοναδικός έλατος να κηρυχθεί μνημείο της φύσης».\nΗ ταξόλη είναι μια ουσία που ανακαλύφθηκε στα φύλλα ενός είδους ελάτου του Καναδά και αποδείχθηκε πολύ αποτελεσματική εναντίον πολλών ειδών καρκίνου, όπως του μαστού και των ωοθηκών. Το 1970 οι επιστήμονες ανακάλυψαν ότι λειτουργεί ως δηλητήριο σκοτώνοντας τα κύτταρα του καρκίνου. Εκτός όμως από τον Καναδά, το έλατο αυτό βρέθηκε και στην νότια Ασία αλλά και στην Αυστραλία. Μάλιστα εκείνη την εποχή, Αυστραλοί επιστήμονες είχαν χαρακτηρίσει την ανακάλυψη αυτών των δένδρων ως «βοτανική ανακάλυψη του αιώνα».\nΔείτε και Τα είδη ελάτου στην Ελλάδα και οι ιδιότητές τους\nΗ κοινή ονομασία του είναι ίταμος ή ήμερο έλατο ή δέντρο του θανάτου.\nΕίναι ένα μυστηριώδες δέντρο. Έκτος από το σαρκώδες τμήμα του καρπού του, όλα τα άλλα μέλη του είναι τοξικά. Ωστόσο ο παράξενος τρόπος με τον οποίο αναπτύσσεται και η ικανότητά του να αναβλαστάνει και να αναδημιουργεί παντοτινά τον εαυτό του, τον φέρνει κοντά στην αθανασία. Ο ίταμος προκαλεί το θάνατο αλλά δεν πεθαίνει ποτέ. Οι άνθρωποι ενθουσιάζονταν από τα δέντρα του ιτάμου με ηλικία χιλιάδων χρόνων και πάντα είχαν μια αμφιλεγόμενη σχέση με το δέντρο, μια σχέση που ταλαντευόταν μεταξύ της λατρείας και της καταστροφής.\n«… Ο ίταμος ήταν αφιερωμένος στις Ερινύες, τις χθόνιες θεότητες της εκδίκησης, που τιμωρούσαν τις ανθρώπινες ασέβειες με το δηλητήριο αυτού του δέντρου. Η τοξικότητα αυτή ήταν γνωστή από πολύ παλιά. Πραγματικά, πεντακόσια γραμμάρια από τα φύλλα του μπορούν να σκοτώσουν ένα άλογο.\nΗ Άρτεμις χρησιμοποιούσε βέλη δηλητηριασμένα με ίταμο. Με εντολή της μητέρας της και με τέτοια βέλη σκότωσε τα παιδιά της Νιόβης, που καυχιόταν για την πολυτεκνία της, σε σύγκριση με τη Λητώ (΄Ομηρος Ιλ. 11.24.607). Η Άρτεμις λατρευόταν, ανάμεσα σε άλλους και σ΄ ένα ναό, που βρισκόταν μέσα σ΄ ένα μεγάλο δάσος από ίταμους στο αρκαδικό βουνό Αρτεμίσιο. Σήμερα το βουνό είναι ξερό και δεν υπάρχουν παρά ελάχιστα τέτοια δέντρα.\nΤο σκληρό και ανθεκτικό ξύλο του ίταμου ήταν από την αρχαιότητα πολυζήτητο για ξυλουργικές εργασίες. Η ομορφιά του ξύλου και η βραδύτητα ανάπτυξης του δέντρου, που μπορεί να ζήσει 2000 χρόνια, ήταν η αιτία της καταστροφής του. Σήμερα δεν υπάρχουν απ΄ αυτό το περήφανο δέντρο παρά μόνο λίγα φτωχά απομεινάρια ..»\nΟ Κύπριος επιστήμονας Κυριάκος Νικολάου αναφέρει σχετικά: «Η ιστορία της ταξόλης πάει πίσω στον Ιούλιο Καίσαρα, ο οποίος έγραψε σε ένα βιβλίο του ότι ένας από τους αρχηγούς των βαρβάρων, όταν νικήθηκε από τους Ρωμαίους, αυτοκτόνησε πίνοντας τσάι από τα φύλλα ενός δέντρου. Ύστερα από 2.000 χρόνια οι επιστήμονες σκέφτηκαν ότι κάτι θα σημαίνει αυτό, απομόνωσαν την ουσία από το δέντρο αυτό και βρήκαν την ταξόλη, την οποία προωθούσαν στην κλινική.\nΥπήρχε όμως πρόβλημα ποσότητας. Έπρεπε να καταστρέψουν ολόκληρα δάση για να πάρουν μια μικρή ποσότητα, η οποία δεν ήταν αρκετή. Προσπαθήσαμε, λοιπόν, διάφορες επιστημονικές ομάδες να τη συνθέσουμε στο εργαστήριο. Εκείνη την εποχή, το 1994, υπήρχαν γύρω στις 15 ομάδες που προσπαθούσαν να συνθέσουν την ταξόλη στο εργαστήριο. Η δική μας ομάδα ήταν η τελευταία που ξεκίνησε την προσπάθεια και μας πήρε δυόμισι-τρία χρόνια για να τη συνθέσουμε και να τη δημοσιεύσουμε πρώτοι».\nΤο βότανο δρα ως αναλγητικό, αντικαρκινικό και εμμηναγωγό. Δεν χρησιμοποιείται σήμερα στην βοτανοθεραπεία. Παρόλα αυτά η ταξόλη που περιέχει ο φλοιός του δέντρου είναι ουσία που οι ερευνητές ελπίζουν ότι μπορεί να συμβάλει στην καταπολέμηση του καρκίνου των ωοθηκών.\nΤην ουσία αυτή την έπαιρναν από τον Ίταμο του Ειρηνικού (TAXUS brevifolia) που φύεται στις δυτικές ακτές της Αμερικής. Η καταστροφή του δέντρου για την προμήθεια της ουσίας ήταν τεράστια και η ανάγκη να βρεθεί εναλλακτική λύση μεγάλη.\nΗ ανακάλυψη ότι το φύλλωμα (βελόνες) του κοινού Iταμου ήταν πηγή της ουσίας δημιούργησε τεράστια ζήτηση για τα κλαδιά του δέντρου από τις φαρμακευτικές εταιρίες. Το πλεονέκτημα ήταν ότι η αφαίρεση των φύλλων δεν σημαίνει την καταστροφή του δέντρου, όπως συμβαίνει με την αφαίρεση του φλοιού του.\nΤο βάμμα των φύλλων θεωρείται πολύ αποτελεσματικό κατά των ρευματισμών, της αρθρίτιδας, των παθήσεων του ήπατος και των διαταραχών του ουροποιητικού συστήματος.\nΟ Τάξος χρησιμοποιείται ακόμη σε πολλά μέρη ως εκτρωτικό. Η Ταξόλη θεωρείται σήμερα, όλο και περισσότερο η κατ’ εξοχήν θεραπευτική ουσία για τον καρκίνο του πνεύμονα.\nΔεν χρησιμοποιείται στη βοτανοθεραπευτική, παρά μόνο από τις φαρμακευτικές εταιρείες στον τομέα της συμβατικής χημειοθεραπείας.\nΦύλλα και σπόροι του δέντρου είναι δηλητηριώδεις. Στα παιδιά ο σπόρος του καρπού μπορεί να προκαλέσει δηλητηρίαση, ενώ το κόκκινο περίβλημα του δεν είναι επικίνδυνο. Τα νεκρά φύλλα είναι περισσότερο τοξικά. Κυρίως δηλητηριάζονται άλογα. Είναι συχνά θανατηφόρο.\n«Τροφή»: Γνωρίστε ακόμη ένα πραγματικά δυνατό όπλο/σύμμαχο ενάντια στον καρκίνο, που δεν κινδυνεύει και από εξαφάνιση και είναι και ΦΥΣΙΚΟΣ! Πρόκειται για το υψηλής ποιότητας, βιολογικό, καθαρό γκραβιόλα το οποίο και διαθέτω: ΓΚΡΑΒΙΌΛΑ – GRAVIOLA: Ο εξολοθρευτής του καρκίνου!\nΔείτε ακόμη:΅OΙ 22 ΚΟΡΥΦΑΙΕΣ ΑΝΤΙΚΑΡΚΙΝΙΚΕΣ ΤΡΟΦΕΣ\nκαι προσοχή στις συμβατικές θεραπείες: Η Θανατηφόρα Απάτη της χημειοθεραπείας.\nΟικολογία καί κατάσταση, διατήρησης του Taxus baccata στο Χολομώντα-(ΚΑΤΣΑΒΟΥ ΙΩΑΝΝΑ-ΔΑΣΟΛΟΓΟΣ)\nΑπογραφή και τεκμηρίωση των πληθυσμών του είδους Taxus baccata στην Ελλάδα-(Κ. Κασιούμης, Φ. Γαλανός, Δ. Τρακόλης, Θ. Γκλεζάκος)\nΦαρμακευτικά φυτά – Μύθοι και πραγματικότητα (Θεόδωρος Γεωργιάδης Καθηγητής Πανεπιστημίου Πατρών)\nΜύρρο: Δραστικότατο βότανο για τα περισσότερα στοματικά προβλήματα\nαπό Η τροφή μας το φάρμακό μας · Published 26 Δεκεμβρίου 2015 · Last modified 9 Απριλίου 2017\nLion’s Mane, ένα ισχυρό φυσικό ίαμα\nΕπόμενο άρθρο Ενεργοποιούμε τους τέσσερις νευροδιαβιβαστές του εγκεφάλου που επηρεάζουν την ευτυχία\nΠροηγούμενο άρθρο Πάρ’ το απόφαση: Στα δύσκολα θα είσαι πάντα μόνος


e-business: XtremeGain Men - Για τους άντρες που θέλουν να χάσουν βάρος και να αποκτήσουν γραμμωμένους μύες.\nXtremeGain Men - Για τους άντρες που θέλουν να χάσουν βάρος και να αποκτήσουν γραμμωμένους μύες.\nΤο XtremeGain Men είναι ένα διαδικτυακό προϊόν το οποίο βοηθάει τους άντρες ανά τον κόσμο να χάσουν βάρος και να αποκτήσουν γραμμωμένους μύες σε λιγότερο από 1 μήνα.\nΤο προϊόν αυτό χτίζει μύες και τονώνει την τεστοστερόνη. Ιδανικός συνδυασμός για να αποκτήσει κάποιος φοβερή γράμμωση. Είναι κλινικά αποδεδειγμένο πως το συμπλήρωμα απορρίπτει όλα τα «σκουπίδια» από το σώμα του χρήστη και λιώνει το σωματικό του λίπος, χωρίς να βλάπτει το ανοσοποιητικό του σύστημα. Αλλά ακόμα καλύτερα, το συμπλήρωμα φέρνει γρήγορο και φυσικό χτίσιμο μυών.\nΕτικέτες αδυνάτισμα, γυμναστική, μυς, προιόν γράμμωσης για άντρες, συμπληρώματα διατροφής, φροντίδα, XtremeGain Men


Ποιοι είναι οι διαφορετικοί τύποι σκοτωμένου χάλυβα; - Popeye and Cloudy\nΟ χάλυβας που έχει υποστεί επεξεργασία με οξειδωτικό παράγοντα, προκειμένου να δεσμεύσει τα μόρια οξυγόνου που υπάρχουν στον τηγμένο χάλυβα, ονομάζεται σκοτωμένος χάλυβας. Το διοξείδιο του άνθρακα στον τηγμένο χάλυβα θα σχηματίσει φυσαλίδες όταν ο χάλυβας κρυώσει, κάτι που έχει επιβλαβείς επιπτώσεις σε πολλές από τις ιδιότητες του χάλυβα. Με την προσθήκη ενός οξειδωτικού, όπως το αλουμίνιο, το πυρίτιο ή το βανάδιο, τα άτομα οξυγόνου στον τηγμένο χάλυβα συνδέονται με τον οξειδωτικό αντί να δεσμεύονται με άνθρακα και να παράγουν τις φυσαλίδες διοξειδίου του άνθρακα. Αυτό έχει ως αποτέλεσμα πιο πυκνό χάλυβα χωρίς φυσαλίδες. Σχεδόν κάθε τύπος χάλυβα μπορεί να θανατωθεί, αλλά η προβλεπόμενη χρήση καθορίζει γενικά εάν ένας συγκεκριμένος χάλυβας θα υποβληθεί σε αυτή τη διαδικασία.\nΗ αποξείδωση ενός συγκεκριμένου χάλυβα μπορεί να βελτιώσει πολλές από τις ιδιότητές του, ιδιαίτερα τη σκληρότητα και τη χημική ομοιογένεια, πράγμα που σημαίνει ότι ο σκοτωμένος χάλυβας τείνει να είναι πιο συνεπής, όσον αφορά τη χημική σύνθεση και τη μοριακή δομή σε ένα συγκεκριμένο δείγμα, από έναν μη σκοτωμένο χάλυβα με ίδια φόρμουλα. Ένας σκοτωμένος χάλυβας θα είναι πιο πυκνός από τον ίδιο χάλυβα που δεν σκοτώνεται, λόγω της απουσίας φυσαλίδων αερίου. Για το λόγο αυτό, πολλοί τύποι χάλυβα αντιμετωπίζονται με αυτόν τον τρόπο, αν και δεν απαιτούν όλες οι εφαρμογές σκοτωμένο χάλυβα. Για παράδειγμα, ορισμένοι χάλυβες που χρησιμοποιούνται για χύτευση δεν θανατώνονται, καθώς ο σκοτωμένος χάλυβας τείνει να παρουσιάζει υψηλότερο βαθμό συρρίκνωσης από τους μη θανατωμένους χάλυβες, γεγονός που μπορεί να προκαλέσει προβλήματα στα χυτά μέρη.\nΟι χάλυβες με υψηλή περιεκτικότητα σε άνθρακα, 0.25% ή περισσότερο, σκοτώνονται σχεδόν πάντα, όπως και οι χάλυβες με περιεκτικότητα σε άνθρακα μεταξύ 0.15% και 0.25%, που χρησιμοποιούνται ως δομικοί χάλυβες. Ο σκοτωμένος χάλυβας τείνει να είναι ισχυρότερος καθώς και σκληρότερος από τον μη σκοτωμένο χάλυβα, γι’ αυτό οι δομικοί χάλυβες αποοξειδώνονται. Μερικοί χάλυβες χαμηλότερης περιεκτικότητας σε άνθρακα σκοτώνονται επίσης, ανάλογα με την προβλεπόμενη χρήση.\nΟι ανοξείδωτοι χάλυβες είναι σχεδόν πάντα σκοτωμένοι χάλυβες. Η παρουσία ελεύθερου οξυγόνου ή μορίων διοξειδίου του άνθρακα εντός του χάλυβα μπορεί να οδηγήσει σε οξείδωση του ίδιου του χάλυβα, η οποία εμφανίζεται ως σκουριά. Ο ανοξείδωτος χάλυβας, εξ ορισμού, είναι ανθεκτικός στην οξείδωση. Ενώ αυτή η αντίσταση στην οξείδωση είναι κυρίως συνάρτηση των προσθέτων στο κράμα χάλυβα, η διαδικασία της αποξείδωσης βελτιώνει ακόμη περισσότερο αυτήν την ποιότητα.\nΌλοι οι χάλυβες που χρησιμοποιούνται για εφαρμογές στις οποίες σφυρηλατείται ο χάλυβας σκοτώνονται γενικά, ανεξάρτητα από τις άλλες ιδιότητες ή πρόσθετά τους, όπως το νικέλιο, το βανάδιο, το χρώμιο και άλλα. Οι φυσαλίδες που σχηματίζονται σε μη φονευμένους χάλυβες μπορεί να προκαλέσουν αδύναμα σημεία και δομικά ελαττώματα στον χάλυβα. Οι χάλυβες που θα υποστούν θερμική επεξεργασία επίσης συνήθως σκοτώνονται.\nΤι είναι το Tool Steel;\nΤι είναι ο χάλυβας άνθρακα;\nΠοιες είναι οι διαφορετικές χρήσεις του χάλυβα χαμηλού άνθρακα;\nΤι είναι το Killed Steel;